
Fayecimento di Hubert Naar ta pone luz back riba asesinato di Nicolas 
Piña Lampe 


Siman pasa a bira conoci e noticia cu 
periodista y maestro di ceremonia, Hubert 
‘Juby’ Naar a fayece, causando tristesa entre 
algun miembro di comunidad. Sinembargo, 
pa otronan, e suceso a trece recuerdonan di 
algun decada atras, di e asesinato di escritor y 
politico Nicolas Piña Lampe. 


De Leidse Courant, den su edicion di diasabra 3 
di juni 1967, a publica un articulo titula “Asesinato 
politico (?) na Aruba,” a informa di e asesinato. 
“Nicolas Piña (46) hefe di departamento di 
informacion na Aruba, a ser asesina ayera nochi na 
su cas. Polis a aresta un homber di 24 aña, kende 
tabata traha p’e. Piña, un Hulandes naturalisa for 
di Venezuela, tabata candidato pa Conseho di Isla 


y ta teniendo cuenta cu e posibilidad cu e asesinato 
tabata na man di rivalnan politico. No ta descarta 
otro motibonan.” 


Segun un articulo den Arubaanse Courant edicion 
di dialuna 5 di juni 1967, “Centenares a compaña 
Nicolas Piña na su ultimo lugar di descanso.” Na e 
acto funerario, minister y lider di Partido Patriotico 
Arubano, Sr. Jossy Tromp a “observa cu awor cu 
Nicolas Piña a fayece, hopi hende a reconoce ki 
figura util e tabata den e comunidad Arubano.” 


Den e articulo aki ta destaca cu autoridadnan 
policial a informa cu e culpable, H.N. di 24 aña 
di edad “no a duna ningun informacion tocante e 
motibo pa cual a dicidi di pone un fin asina cruel na 
bida di Sr. Piña-Lampe.” 
“Nos a ser informa cu si e culpable a duna un 
declaracion, pero cu e declaracion aki no ta 
completamente aceptable. E pruebanan di sanger y 
orina na cual e culpable a ser somete, a duna como 
resultado cu e culpable no tabata bao di influencia 
di alcohol.” 


Ademas, a nota cu “diabierna mainta diesun’or e 
culpable a ser hiba na e lugar na unda el a comete 
su acto y e mester a indica na polis exactamente e 
forma den cual el a comete su delito. Hopi persona 
a ser y lo sigui ser interoga den e caso aki. Entre 
nan, e personal completo di e departamento di 
informacion di gobierno insular na unda tanto e 
defunto como e culpable tabata traha.” 


Piña a bira victima di asesinato dia 1 di juli 1967 
den bario di Tarabana na Oranjestad. E fin tragico 
aki a elev’e como un figura mitico. Sinembargo, 


lamentablemente su trabao a keda publica solamente 
den fragmento di corant, y por solamente imagina 
kico ta su poesianan completo laga atras. 


Nicolas Antonio Piña-Lampe a nace dia 6 di 
december 1921 na Tocopero, Venezuela. El a bin 
biba na Aruba unda el a identifica cu e poblacion 
local, y pa e motibo aki a adopta e nomber di su 
mama Arubano tras di su fam. Piña tabata kier 
expresa su mes den Papiamento, y asina el a bira 
un escritor y poeta prominente. E tabata skirbi den 
Ingles, Hulandes, Papiamento y Spaño. 


Savaneta contribuyendo na industria turistico cu renobacion di 
casnan di Antaño 


Despues 
cu 
Fundacion 
Savaneta Aruba a cuminsa 
cu e proyecto Kwasha di 
Curason e cual ta trata 
di un campaña oficial pa 
verf casnan di antaño na 
Savaneta pa asina nan por 
bira un atraccion turistico, 
e vision di e fundacion 
ta birando un realidad 
manera nan ta sigura. 


Cu e obhetivo di mustra na 
turistanan a balornan cultural 
di Aruba, e fundacion aki 
na 2024 ta bay sigui traha 
den aña 2024 pa asina 
preserva identidad Arubiano 
y promove esakinan pa e 
bishitantenan cu ta bin. 


Mediante 
un 
publicacion 
riba nan rednan social, por 
tuma nota cu un bus di un 
compania di tours masha 
reconoci a haci un stop pa 
asina turistanan por baha for 
di e bus pa saca potret di e 
cas ubica na Savaneta #64, e 
cual ta e prome cas cu nan a 
verf cu e campaña Kwasha di 
Curason. 


“Savaneta tin un historia 


largo y sigur nos tradicion 
y cultura ta un aspecto 
importante 
awendia 
den 
industria turistico.” Nan ta 
sigura. 


Desde cu e Spañonan a 
conkista e isla di Aruba 1499 
te cu 1636 Savaneta tabata e 
centro di operacion y na 1636 
cu e Hulandesnan a tuma 
over Aruba Savaneta tabata 
e prome capital di Aruba di 
1636 te 1797. Despues di 
1797 capital di Aruba a bira 
Oranjestad. 


Definicion di un capital ta 
unda e centro di poder ta ubica 
y no necesario e cantidad di 
habitantenan. Na Savaneta 
tabata ubica e Commandeur 
cu tabata raporta directo 
na W.I.C y Rey y tabata usa 
e Commandeurs Baai pa 
asunto di barco y comercio. 


Aruba a ser colonisa pa West 
Indisch Compagnie pues na 
1636 den final di e guera di 
80 aña di Hulanda y Spaña y 
tabata mas bien un isla parti 
di Corsou cu tabata isla mas 
grandi cu mas desaroyo y 


na Aruba mas bien tabata 
tin cria di bestia y cabay y 
tambe agricultura pa manda 
Corsou den tempo di Peter 
Stuyvesant aña 1642. 


Awendia e fundacion aki 
ta señala cu no a resta nada 
tangibel di e era como prome 
capital excepto algun graf di 
e prome Commandeursnan 
pero si tin na Savaneta ainda 
e parti canto di lama di 
Commandeursbaai unda e 
piscadonan ainda ta sali tur 
dia f’ey e boca en busca di 
porvenir. 


Savaneta desde 1499 a conoce 
cambio di su habitantenan 
for di indjannan te cu un mix 
di Europeo cu a bin establece 
y awe tin comunidad distinto 
na Savaneta cu un pasado 
largo pero tambe un futuro 
prometedor. Esey ta si awe 
den presente ta preserva e 
balornan cultural historico. 


Potret cortesia di Facebook 
page di Fundacion Savaneta 
Aruba. 

Fakkel Optocht tabata un exito aunke algun grupo a haya 
contratiempo debi na documentonan 


Diasabra 
anochi 
a 
cuminsa 
e 
temporada 
di Carnaval na Aruba 
unda Fakkel of Parada di 
Flambeau a tuma luga cu 
e participacion di 9 grupo 
den cual algun di nan a 
haya cierto contratiempo 
loke a causa cu e yegada 
programa primeramente 
pa 12or di anochi a bira pa 
casi 3or di marduga. 


TOB 
Carnival 
Group, 
Champagne Carnival Group, 
Don Flip Carnival Group, 
Infinity 
Carnival 
Group, 
OPC 
Carnival 
Group, 
Empire 
Carnival 
Group, 
Dushi 
Carnival 
Group, 
Royal Carnival Group y Los 
Laga Bai tabata e gruponan 
presente cu a pone ambiente 
na e prome celebracion. 


Durante e actividad aki por 
a mira cu algun medionan di 
comunicacion a informa cu 
e parada mes a stop debi cu 
Cuerpo Policial tabata bezig 
controlando e trucknan di e 
diferente grupo participante 
como trakker of barnan pa 


wak si nan tabata na ordo 
na unda a bira conoci cu 
“mayoria di grupo no tabatin 
ni un documento na ordo,” 
siendo cu esey a ser informa 
for di basta dia caba tanto 
pa tur stakeholder como pa 
lidernan di grupo, compania 
di 
zonido, 
luz, 
trakker, 
chauffeurnan, entre otro. 


Algo cu a causa diferente 
reaccion riba social media 
como por ehemplo, pakico 
no a controla prome cu 
parada lo a cuminsa? of si 
hendenan sa cu esaki ta bay 
tuma luga pakico no ta tene 
nan papelnan na ordo? Algo 
cu Cuerpo di Polis mes por 
medio di nan vocero a sigura 
na Telearuba durante su 
transmision en vivo, cu esaki 
tin di haber cu siguridad, 
esun cu a haya e vergunning 
tin e responsabilidad y KPA 
tambe, tur hende a palabra 
y tur e lidernan di grupo 
tabata sa, nos tur ta suficiente 
grandi pa e proximo parada 
tur hende por cumpli cu e 
reglanan,” Liliana Rasjmin a 
sigura. 


A parada a continua su 
caminda na unda e permiso 
tabata pa 12or pero debi na 
loke a sucede cu e permisonan, 
e parada a extende hasta casi 
3or di marduga. 


Parada di Flambeu a caba 
cu 8 detencion 
Mientras 
tanto, 
Cuerpo 
Policial a informa mediante 
un comunicado pa prensa 
cu 
diasabra 
anochi 
pa 
exactamente 8or di anochi e 
parada di Flambeu a start sali 
for di dilanti ex-Kooyman na 
Avenida Milo Croes. 


Cuerpo 
Policial 
conhuntamente cu SMAC 
y prome minister Evelyn 
Wever-Croes 
a 
cende 
e 
flambeu pa asina haci inicio 
di e parada. 


Cuerpo Policial a haci un 
control riba e vehiculonan cu 
a forma parti di e parada. Aki 
a bin constata cu tabata tin 
vehiculonan cu no tabata tin 
e documentonan necesario. 
Tambe saca un UTV pa no 
tin documento na ordo. 


A para e parada te ora a logra 
yega na un solucion. Despues 
parada a sigui y pa 00:43am 
e cabes di e parada a yega ex 
-DOW y pa 02:58am e final 
a yega. Por bisa cu e aña aki e 
detencion a baha. 


Total tabata tin detencion pa 
faya bo haya. E detencionnan 
tabata 
pa 
buracheria, 
bringamento, 
posesion 
droga, posesion di arma 
blanco y tambe insulto pa un 
polis. Tabata tin 2 detencion 
relaciona cu maltrato cu a 
wordo pasa pa departamento 
di recherche, pa loke ta trata 
aña 2023 e parada di Flambeu 
a conta cu 19 detencion. 


A detene 11 chauffeur pa 
maneha bao influencia di 
alcohol 
Igualmente departamento di 
Trafico y Unidad Motorisa a 
informa cu nan a haci control 
prome durante y despues di 
Parada di Flambeu. 


Tambe Unidad Motorisa a 
bay controla na diferente 
partinan strategico durante 
parada. 


Total a detene 11 chauffeur di 
cual 5 a perde nan rijbewijs. 


Controlnan 
lo 
continua 
durante e siguiente paradanan 
di Carnaval. 
Cuerpo Policial ta haci un 
apelacion un biaha mas pa no 
maneha auto bao influencia 
di alcohol. 

Entrada hudicial cu detencion na Sabana Basora Noord 


Diabierna atardi varios polis 
di 
diferente 
departamento 
a 
presenta na un adres na Sabana 
Basora Noord pa un entrada 
oficial na un adres y a detene un 
sospechoso. 


Noticieronan 
local 
a 
busca 
informacion via tur canal pero ta 
asumi cu lo ta esnan cu ta hortando 
autonan Kia recientemente. 


Informacion for di canalnan oficial 
no ta accesible te ainda, ta spera cu 
apenas cu esaki ta disponible por 
comparti esaki cu nos lectornan. 


Kia Boyz Challenge 
Siman pasa, Bon Dia Aruba a hala 
atencion pa e “challenge” riba e red 
social TikTok conoci como ‘Kia Boyz 
Challenge’. 


Recientemente por a mira riba 
diferente suceso unda cierto persona 
ta horta autonan di un marca specifico 
y cu esaki tin relacion cu un challenge 
di TikTok. 


Na Savaneta, diaranson ultimo algun 
medionan local a logra reporta e 
hortamento di un auto marca KIA, 
ora Polis a topa cu e auto a cuminsa cu 
un persecucion y na final, autoridad a 
logra detene un di e personanan aki, 
otronan a logra di huy for di e luga y 
Polis a confisca e auto. 
Tambe na Bushiri un otro persecucion 
a tuma luga cu e mesun marca di auto 
y na unda e sospechosonan tambe a 
logra di huy. 


Loke ta hala atencion den diferente 
caso di hortamento recien ta cu 
mayoria di e autonan ta marca KIA. 
Investigando riba internet, den e 
website di noticia EFE a publica cu 
esaki ta forma parti di un supuesto 
challenge cu tin algun tempo caba 
riba e red social Tik Tok cu ta yama 
“Kia Boyz Challenge.” 


Esaki a cuminsa na october 2023 na 
e ciudad di Chicago, na momento 
cu a presenta un demanda contra e 
marcanan Hyundai y KIA acusando 


nan di exagera e medidanan anti- 
robo a pesar cu nan no tabata conta 
cu sistema avansa di seguridad. Esaki 
a provoca un epidemia di hortamento 
na e ciudad, cu a bira pio debi na e 
apariencia di e challenge riba Tik Tok. 


E demanda ta acusa e dos compania 
fabricante Sur Koreano di no instala 
“tecnologia anti-robo vital” den 
e autonan cu nan a bende entre 
2011 y 2022, segun e ciudad di 
Chicago, Hyundai y KIA “a gaña 
e consumidornan bisando cu nan 
tabatin 
medidanan 
di 
seguridad 
avansa, conociendo e defecto aki y su 
consecuencianan”. 


E demanda aki ta tuma luga despues 
di un serie di video cu a publica riba 
rednan social unda ta revela con 
facil por supera e sistema anti robo 
di e autonan Hyundai y KIA. Riba e 
videonan por mira con por cende e 
auto cu un USB conecta na e sistema 
di e auto. 
E personanan cu tabata comete e 
robonan aki, ta denomina como “KIA 
Boyz” y nan a haci e fayo di siguridad 
aki viral como parti di un challenge, 
yama “KIA Challenge.” 


For di e momento ey, autoridadnan 
di Chicago a indica cu e number di 
hortamento di autonan Hyundai y 
KIA na e ciudad a pasa di cerca di 500 
den e prome mita di 2022 pa 8.350 na 
segundo mita di aña. 
Na mei di aña pasa, e dos fabricante 
di auto aki a yega na un acuerdo pa 
resolve un demanda na nivel nacional 
pa falta di inmobilisador y otro 
sistema anti robo den 9 miyon auto 
aproximadamente cu a ser bendi 
entre 2011 y 2022. 


Challenge na Aruba 
No a tarda hopi pa e challenge aki 
yega Aruba, causando consternacion 
y problema pa doñonan di auto marca 
KIA, cu medionan local reportando 
cu e autonan aki ta esnan horta mas 
frecuentemente. 


Den un reciente articulo publica 
pa Bon Dia Aruba ta señala cu 
delincuentenan ta den un racha 
di hortamento di tanto auto como 
brommer. Apenas algun siman pasa 
un minimo di cinco persona a haci 
publicacion den buskeda di nan auto 
horta. 


Ciudadanonan ta comenta ariba e 
publicacionnan aki y ta vocifera nan 
preocupacion y ta puntra ta kico ta 
pasando y unda e autoridadnan local. 


“Dicon tin tanto auto cu ta wordo 
horta? Kico ta pasando? Tin un gang 
cu ta hopi activo y tin un racha di 
horta auto. Unda polis a keda? Dicon 
no ta haci nada of no ta sali bisa nada,” 
un usuario a comenta. 
Algun usuario ta remarca tambe cu ta 
e mesun marca di auto cu ta wordo 
horta frecuentemente. Ariba esaki 
un otro usuario a comenta: “Esaki 
ta e mesun ladron cu ta hortando e 
Kianan. Polis no ta pensa di haci un 
investigacion?” 


Mientras tanto otro ta indica cu e 
delincuentenan aki ta horta e autonan, 
specialmente e marca popular, pa 
desmantela e auto completamente y 
bende e piesanan. P’esey mes hopi 
biaha e autonan aki no ta aparece y 
si nan aparece mes, nan no ta den 
bon condicion of ta falta piesanan 
importante. 


Hopi ciudadano ta tumando accion 
di prevencion den nan man y asina 
nan wak personanan sospechoso no 
conoci canando den nan bario nan 
ta alerta otro cuidadonan di e mesun 
bario a traves di rednan social pa nan 
ta pendiente y tene cuenta pa nan no 
pasa den mesun situacion fastioso aki. 


Autoridadnan ainda no a confirma si e 
caso aki ta relaciona cu e hortamento 
di autonan marca KIA. 

Clavenan di variante nobo di Covid cu ta causando sorpresa 
rond di mundo 


Ta trata di un subvariante cu ta 
creciendo mucho mas lihe rond di 
mundo, for di su descubrimento 
na augustus ultimo, pero pakico su 
crecemento tabata un sorpresa pa 
expertonan y cuanto e vacunanan 
actual ta protege. 


Na maart awor ta bay cumpli cuatro aña 
di e declaracion di pandemia di Cov- 
id-19 di Organisacion Mundial di Salud 
(OMS) y ley di wak e final di e tunnel, 
e consecuencianan di e mutacion nobo 
di e virus ta generando e di dos ola mas 
grandi registra na Merca y tambe na otro 
paisnan. 


E subvariante denomina JN.1, detecta 
na prome biaha na augustus 2023 na e 
pais aki, a bira esun di crecemento mas 
lihe na henter mundo, cu awendia ta 
causando e mayor ola di contagio for di 
Omicron. 


Den un articulo cientifico reciente di 
fundado y director di Research Trans- 
national Institute, Eric Tropol, e profe- 
sor di medicina a observa cu e variante 
aki ta deriva di e unico cepa cu a haci 
mutacion 30 biaha for di dia Omicron 
a aparece pa prome biaha mas di dos aña 
pasa.” 


Conoci como “Pirola”, e organismo in- 
ternacional a declar’e for di comienso di 
december un variante di interes debi na 
e velocidad cu e ta plama. 


Segun Topol, esaki ta e segun ola di in- 
feccion na Merca durante pandemia, 
despues di Omicron. 


“Nos a perde e capacidad di haya e num- 
ber real di infeccion, ya cu mayoria di 
personanan ta haci e prueba na cas of 
algun di nan ni sikiera ta haci’e, pero e 
nivel hopi halto di e virus ta den awa 
residual ta indica cu cerca di dos miyon 
Mericano ta ser afecta cada dia. 


Na otro paisnan di Europa, e nivel di 
awanan residual a alcansa nivelnan sin 
precedente, superior na esnan detecta 
durante ola di Omicron, “ta evidente cu 
e variante di e virus aki, cu su cantidad 
di mutacion, a continua su evolucion cu 
mutacion adapta pa infecta nos,” e in- 
vestigado a señala. 


Den pleno winter na hemisferio nort, na 
scenario di Covid-19 ta uni e cantidad 
di casonan di griep y un virus respirato- 
rio (VRS, na Ingles) e cual tin nivelnan 
hopi halto y te ainda nan no a yega na 
nan punto maximo. Incluso tin perso- 
nanan cu a experimenta e infeccion dos 
biaha caba. 


Debi na e panorama aki, unda tres virus 
ta circulando cu tur forsa, por pensa pa 
mira mas hende usando mondmask den 
publico, sinembargo, esey por ta leu di 
berdad, estado di negacion y e medida 
di no tuma medidanan simpel pa reduci 
e riesgo di infeccion no por ta tur ca- 
minda. 


Na mas di cuatro aña cu e virus SARS- 
CoV-2 a bolbe mustra su resiliencia, ca- 
paz di reinventa su mes y sigui infecta 
mas hende, segun Topol e mundo “ta 
sigui fingiendo cu pandemia a caba, cu 
infeccion a bira un griep comun debi na 
exposicionnan previo y cu bida a bira 
normal back, lamentablemente nada di 
esey ta berdad.” 


E bon noticia memey di ola di infeccion 
aki ta cu contagionan no a traduci na 
un aumento di ingreso na hospitalnan 
manera a ser mira durante Omicron. 


Esaki kiermen segun Topol, cu refuerso 
di vacunanan ta crea anticuerpo cu ta 
neutralisa e virus, den un rapport reci- 


ente a observa cu e refuerso di e vacuna 
a brinda un proteccion contra hospi- 
talisacion den rango di 60% contra otro 
variante cu a circula recientemente. 


Griep basta pisa na Aruba 
Na Aruba, recientemente por a tuma 
nota cu Celebracion di Pasco y di Fin di 
Aña a haya algun inconveniente pa loke 
ta trata salud di ciudadanonan na Aruba 
cu di un manera straño a cuminsa haya 
sintomanan di un griep masha pisa mes 
cu hasta algun di nan ta sigura cu esaki ta 
trata di Covid. 


Den dianan aki por tende di hopi hende 
cu a y ta birando malo pa via di un griep 
cu ta afecta e persona casi den su to- 
talidad mirando cu e sintomanan ta bay 
for di dolor di cabes, dolor di garganta, 
tosamento, dolor di wesonan, verkoud, 
slijm, curpa kibra, entre otro. 


Usuarionan riba rednan social ta bin in- 
dicando cu ta un griep cu ta “hopi fuerte 
y pisa”, “ta dal duro,” na unda ta reco- 
menda pa cuminsa bisti mask y cuida 
nan mes un poco mas mirando cu car- 
naval a cuminsa y sigur, lo tin basta cel- 
ebracion. 


E siguimento durante e temporada di 
griep ta basa den rapport di personanan 
cu sintomanan similar na esun di griep 
cu ta bay na hospitalnan of dokternan di 
cas, hopi hende cu griep no ta haci prue- 
banan, pa loke nan infeccion no por ta 
confirma de laboratorio, Covid y otro 
virus respiratorio por pone e panorama 
mas scur. 


Tin diferente tipo di griep, y e version 
cu a propaga mas na Merca den aña aki 
ta provocando un menor cantidad di 
hospitalisacion y mortonan entre hende 
grandi, cu ta e grupo ta presenta mas vic- 
timanan pa e malesa aki. 


No ta keda otro pa recomenda na pueb- 
lo di Aruba en general pa cuida curpa 
den dianan aki mirando cu e griep aki 
manera por a scucha di cierto ciudadan- 
onan, e ta hopi fuerte. 

Autorisacion nobo pa Gobernador di Aruba pa 
acceso na base di registro Hulandes 
pa solicitud di paspoort 


Cuminsando 
dia 
1 
di 
januari 2024, a drenta na 
vigor un decreto nobo cu 
ta autorisa Gobernador 
di Aruba, Su Excelencia 
Alfonso 
Boekhoudt 
pa 
haya acceso na e base 
di registro Hulandes pa 
procesa solicitudnan pa 
paspoort Hulandes. 


E 
decreto 
en 
cuestion, 
publica den e Staatscourant 
dia 28 di december ultimo, ta 
permiti Gobernador di Aruba 


pa solicita sistematicamente 
e 
datonan 
necesario 
pa 
ricibi, 
evalua, 
otorga 
y 
agilisa paspoortnan nacional, 
segun e Ley di Paspoort 
(Paspoortwet). 


E decreto en cuestion ta e 
resultado di un solicitud di 
Gobernador di Aruba di dia 
21 di november 2023, dirigi 
riba Servicio di Registro Civil 
y Registro di Poblacion. E ta 
forma parti di un esfuerso pa 
haci emision di paspoort mas 


eficiente y efectivo. 


E 
decreto 
ta 
destaca 
e 
necesidad pa precision y 
atencion na momento di 
proporciona 
e 
datonan 
sensible aki, y ta inclui 
condicion pa uso y seguridad 
di e informacion en cuestion. 


Cu e decreto aki, manera 
menciona, Gobernador di 
Aruba ta habilita pa solicita 
datonan relevante di e base 
di registro di persona, cual 
ta esencial pa e investigacion 
di identidad of ciudadania 
di un solicitante di paspoort. 
Esaki ta inclui e provision 
di datonan den casonan den 
cual e tata di e solicitante ta 
involucra, y na momento 
cu e provision di datonan ta 
necesario pa investigacion di 
nacionalidad of identidad di 
e solicitante, of pa verifica 
si e tata tin autoridad riba e 
solicitante. 


A cuminsa inventarisa e 
cantidad di maestro di scol 
basico cu DPS mester na 2024 


Recientemente, 
Minis- 
ter Endy Croes a reuni cu 
Sr. Clay Shipley kende ta 
forma parti di e ekipo di 
maneho di Dienst Pub- 
lieke Scholen (DPS). Du- 
rante e encuentro a trata 
diferente punto di interes, 
entre 
otro, 
e 
restruc- 
turacion 
di 
Openbare 
Avondleergangen Aruba 
(OAA) y e proyectonan cu 
DPS a realisa durante aña 
2023. 


Ta trata aki di e proyecto di 
ambtsjubileum, proyecto di 
“kindertoelage” caminda cu e 
docentenan tin derecho riba 
dje y e cambio di e contract- 
nan pa “vaste dienst”. Tambe, 
a toca diferente caso specifico 
cu tin mester di atencion di 
hurista. Un otro punto cu 
a bin dilanti ta e “kilome- 
tervergoeding” pa “beroepss- 
cholen” pa ora cu e docen- 
tenan mester bay controla 
stage, esaki ta conta pa EPI, 


SPO y IPA. 
Banda di esaki, tin un “beleid” 
skirbi y Sr. Shipley tabata de- 
sea di ricibi informacion con 
leu e proceso aki ta. 


Fuera di esaki, Sr. Shipley a 
informa Mandatario di Ense- 
ñansa cu a cuminsa inven- 
tarisa e necesidad di e docen- 
tenan di scol basico cu DPS 
tin mester den aña 2024 en 
adelante. Pa conclui, Minis- 
ter Endy Croes a expresa cu e 
tabata un bon reunion, hopi 
positivo unda a invertarisa 
diferente proyecto y e plan 
concreto pa aña 2024. 

Hulanda: 
Hende y mucha muhenan 
cu ta haci daño na nan mes 
a aumento cu 50% den dies 
aña 


(NLTimes)—Tin 
un 
aumento di 50% den e 
cantidad di admision den 
cambernan di emergencia 
relata na mucha y hende 
muhenan cu ta comete 
“self-harm”, 
esta 
duna 
nan mes herida, segun 
De Volkskrant. E edad 
di e pashentnan ta varia 
entre 10 pa 30 aña, a ser 
evalua di a haci intento 
pa suicio, of a causa 
heridanan serio na nan 
mes 
intencionalmente. 


Tabatin 
4,000 
caso 
envolviendo hende muhenan 
hoben y muchanan muhe 
adolescente 
na 
2013. 
Esey a subi pa 6,000 na 
2022, segun investigacion 
pa 
VeiligheidNL, 
cual 
ta 
bao 
encargo 
di 
113 
Zelfmoordpreventie. 
Lider 
di dokter di emergencia, 
David Baden, a calcula cu 
75% di caso ta en berdad 
intento di suicidio, mientras 
cu 35% por ser un intento 
pa haya ayudo. No tabatin 
un aumento similar entre 
pashentnan 
masculino, 
manera e corant a nota. 


Un 
estudio 
separa 
for 
di 
Utrecht 
University 
y e Trimbos Instituut a 
descubri cu 47% di mucha 
muhe entre 12 y 16 aña di 
edad 
frecuentemente 
ta 
preocupa, ansioso of infeliz. 
E sentido di preocupacion of 
desesperacion a afecta 14% di 
mucha homber, pa compara. 
E encuesta di 4,800 studiante 
a ser conduci na 2022. 
Cinco aña prome, e grado 
di mucha muhe tabata 29%. 


Mucha muhenan adolescente 
y hende muhe hoben tin mas 
chens pa haya nan mes na 
centro di emergencia debi 
cu nan a causa daño na nan 
mes. 
Aproximadamente 
2,800 caso asina a rekeri 
hospitalisacion despues di 
un tratamento den camber 
di emergencia den 2022 so. 


“E alarmanan ta bisa cu algun 
hoben ta bayendo asina malo 
cu nan ta tuma accion,” 
segun Arne Popma den un 
entrevista cu De Volkskrant. 
“Desafortunadamente, 
e 
cifranan ta fit e trend,” e 
profesor di psikiatria infantil 
y hubenil na Amsterdam 


University 
Medical 
Center a conta e corant. 


Tambe 
tin 
un 
aumento 
preocupante den overdosis 
intencional entre muchanan 
di 13 pa 17 aña di edad. 
E porcentahe di casonan 
envolviendo 
mucha 
muhenan ta 84%, segun data 
for di e centro di investigacion 
di veneno NVIC. Tin bes tin 
intentonan pa suicidio, y tin 
bes tin yamado pa ayudo. 


E edad den cual mucha 
muhenan 
ta 
demostra 
comportamento di self-harm 
ta birando mas jong tambe, 
segun investigado na Vrije 


Universiteit Brussels, Imnke 
Baetens. 
“E 
edad 
tabata 
rond di 14 aña, pero awo 
nos ta sigui mira casonan di 
muchanan di 11,12,13 aña,” 
el a agrega. “Nos hipotesis 
ta cu esaki ta conecta na 
e hecho cu hobennan ta 
cuminsa uza red social na 


un edad mas y mas jong.” 


Un 
rapport 
publica 
aña 
pasa tambe a descubri cu 
hende 
homber 
di 
edad 
medio tin mas chens di 
comete suicidio, segun e 
operadornan 
di 
telefon 
pa prevencion di suicidio 


Hulandes, 113. Aunke hende 
muhe y mucha muhe tin mas 
chens pa sufri cu depresion 
y sintomanan similar, hende 
homber tin mas chens pa 
uza metodonan violento ora 
nan tuma nan mes un bisa, 
manera Saskia Mérelle di 113 
Zelfmoordpreventie a bisa. 

HAP CMC den controversia riba su prome dia pa motibo di morto di 
pashent 


(CuraçaoChronicle) 
– 
Riba e prome dia cu e 
Huisartsenpraktijk (HAP) 
na e Centro Medico Cor- 
sou (CMC), un pashent a 
fayece despues di tin con- 
tacto previo cu e post di 
dokter di cas. HAP a de- 
clara cu a cumpli cu e pro- 
ceduranan corecto. 


Estableci den colaboracion 
cu ministerio di Salud, Me- 
dio Ambiente y Naturalesa, 
Asociacion di Dokter di Cas 
di Corsou, CMC, y banco 
di seguro social Svb, HAP a 
cuminsa dia 1 di januari ulti- 
mo pa 8or. E post aki ta duna 
cuido di emergencia pa pash- 
entnan afilia cu dokternan di 


cas durante oranan di atardi 
y anochi, weekend y dianan 
festivo. 


E pashent en cuestion a tuma 
contacto cu HAP riba dia 1 
di januari alrededor di 9or 
di anochi pa motibo di tosa- 
mento severo, slijm y dolor 
na su pecho. E sintomanan 
aki por indica griep of un in- 
feccion respiratorio. Despues 
di un evaluacion na man di 
un team di dokter y assistent, 
a trata e pashent cu Fluimu- 
cil y Paracetamol. E pashent 
tabata experimentando e sin- 
tomanan parecido na griep pa 
un siman caba. 


Despues di e procedura, HAP 


ta informa e dokter encarga 
diariamente tocante e pash- 
entnan cu a tuma contacto cu 
HAP. E dokter di cas di e pa- 
shent fayecido a ricibi infor- 
macion tocante e tratamento 
riba dia 2 di januari ultimo pa 
alrededor di 4:30. 


Despues di fayecimento di 
e pashent, HAP inmediata- 
mente a cuminsa un inves- 
tigacion interno segun nan 
protocolnan interno. Tambe 
a tuma contacto cu famia di 
e fayecido. E investigacion 
a revela cu e pashent a sinti 
miho riba e mainta di 2 di 
januari y a reporta esaki na su 
dokter di cas via telefon. 
E evaluacion di e dokter di 


cas no a resulta den un cam- 
bio di e tratamento inicia pa 
HAP. Despues riba e mesun 
dia, e pashent a bay drumi y a 
keda keto pa un periodo lar- 
go. Ora famia a check, a haya 
cu e pashent a fayece. 


Segun investigacion interno 
di HAP, a sigui tur procedura 
corectamente. HAP a reporta 
e incidente na Inspeccion di 
Salud, cual ta conduciendo 
su propio investigacion riba e 
incidente aki. 


Nivel halto di pobresa: 31 porciento di Curasoleño ta confronta 
problema financiero 


(CuraçaoChronicle) – Un 
rapport recien di Con- 
seho 
Social-Economico 
(SER) ta revela un reali- 
dad fuerte pa Corsou, cu 
31 porciento di su residen- 
tenan actualmente biban- 
do den pobresa. 


E hallazgonan aki, basa riba 
un estudio realisa na juli 2023 
pa ex-rector di Universidad 
di Corsou, Miguel Goede, 
ta briya un luz riba e retonan 
economico enfrenta pa un 
porcion significante di e po- 
blacion. 


E estudio ta identifica aproxi- 
madamente 16,872 hogar cu 
ta cay bao linea di pobresa, 


afectando 46,647 individuo 
di e total di 148,925 residente 
di e isla. E estadistica alar- 
mante ta subraya e necesidad 
urgente pa strategianan com- 
prensivo pa atende desigual- 
dad economico y mehora 
condicionnan di bida. 


Mientras cu SER ta expresa 
sosten pa un aumento di 
salario como un medida pa 
combati pobresa, ta subraya 
cu esaki ta apenas un faceta 
di un asunto multifacetico. 
E organisacion ta boga pa un 
maneho holistico, sugeriendo 


cu un combinacion di strate- 
gia por ta necesario pa alivia 
strategicamente e pobresa 
riba e isla. 


Ademas, SER ta subraya e 
nivel preocupante di desem- 
pleo dentro di mercado lab- 
oral local, specialmente entre 
individuonan cu nivelnan 
menor di habilidadnan. E or- 
ganisacion ta destaca cu com- 
bati desempleo ta integral pa 
cualkier strategia compren- 
sivo pa reduccion di pobresa. 


Mirando e retonan aki, SER 
ta recomenda pa gobierno 
inicia un investigacion pro- 
fundo riba e causanan raiz di 
desempleo halto entre traha- 


dornan ‘low-skilled’. Comp- 
rension di e factornan cu ta 
contribui na esaki ta bay ta 
crucial pa desaroya politica 
y intervencionnan enfoca pa 
eleva segmentonan vulner- 
able di e poblacion. 


Mientras Corsou ta lucha cu 
desigualdad economico, e 
yamado di SER pa un mane- 
ho comprensivo ta enfatisa e 
importancia pa atende tanto 
preocupacionnan inmediato 
como problemanan struc- 
tural a largo plaso pa crea 
cambio sostenible y mehora 
e bienestar general di su resi- 
dentenan. 


Edmiro y Shamiro Antia, 
Tata y yiu contratista 
enfrentando proceso 
criminal na Corsou 


(CuraçaoChronicle) – E 
procesonan legal contra 
Edmiro y Shamiro Antia, 
un pareha di tata y yiu den 
industria di construccion, 
ta cla pa bay dilanti. 


E cargonan ta inclui falsifi- 
cacion y traficacion humano, 
sugeriendo cu tin personal 
ilegal riba sitionan di con- 
struccion maneha pa famia 
Antias. 


E arestonan a sucede na no- 
vember, y a pesar di e deci- 


sion di e magistrado na de- 
cember pa no prolonga nan 
detencion, e duo ta keda bao 
sospecha. 


OM awo a confirma su deci- 
sion pa cuminsa cu e proceso 
hudicial. E caso a atrae aten- 
cion publico considerable, 
specialmente mirando e rol 
di Edmiro den pasado como 
cabesante di departamento di 
bomber, y e prominencia di 
Shamiro como un cantante 
bon conoci di gospel. 

Brigada di bombero ta cuminsa pomp awa for di barionan inunda na 
Volendam 


(NLTimes)—E 
departa- 
mento di bombero tabata 
ocupa diadomingo ta pone 
saconan di santo y pomp 
awa for di areanan inunda 
na Volendam. Saconan di 
santo a ser pone na e ho- 
tel conocido Spaander cu 
ta situa den waf, segun e 
municipio di Edam-Vo- 
lendam. Awa tambe a ser 
gepomp for di e kelder di 
e hotel. 


Areanan pafo di dijknan 
na Volendam, y tambe den 
Monnickendam, a sufri di in- 
undacion debi na e nivel hal- 
to di awa di e Markermeer. 
E lago a yega su nivel di awa 
mas halto diadomingo ayera. 


Bientonan fuerte a causa awa 
pa inunda un dijk den e area 
di Slobbeland na Volendam 
diadomingo mainta, manera 
e municipio a confirma. E 


brigada di combero tambe ta 
asistiendo cu pompmento di 
awa eynan. Na peticion di e 
municipio, e Hoogheemraad- 
schap Hollands Noorderk- 
wartier a instala un pomp di 
emergencia den e area diado- 
mingo cu un tubo 100 meter 
largo pega pa saca e awa afo. E 
waf di Monnickendam tambe 


a cera, segun e municipio di 
Waterland. 


Segun un vocero di e autori- 
dad di awa, mas area pafo di 
e dijknan cerca di e Marker- 
meer ta experenciando inun- 
dacion, pero te awo tin sola- 
mente algun problemanan 
chikito. E dijk den Durger- 


dam ta wantando basta bon. 
Esaki a ser eleva cu saconan di 
santo. E cayanan den Hoorn 
tambe a keda relativamente 
seco. Nan tabata proteha 
contra e awa cu saconan di 
santo normal y extra grandi. 


No ta posibel pa bisa ki ora e 
problemanan di awa halto na 


Markeermeer lo yega su fin. 
Rijkswaterstaat atrobe por a 
saca awa for di e Markermeer 
den e IJsselmeer pa norte, 
pero no ta claro con largo e 
proceso aki lo sigui. Un subi- 
da di awa halto ta biniendo 
for di e riu IJssel, cual even- 
tualmente lo drenta e IJssel- 
meer. 


Si e nivel di e IJsselmeer 
subi atrobe, lo mester para 
cu e sacamento di awa for di 
e Markermeer. Guardianan 
di Rijkswaterstaat lo sigui 
monitoria e dijk riba Marken 
te cu al menos dialuna anochi 
debi na e nivel halto di awa. E 
situacion di un seccion di test 
cerca di e dijk ey, cual a ser 
yena cu awa, ta stabiel, segun 
e autoridad di awa. 


Potret cortesia di Gemeente 
Edam-Volendam. 


Polis ta los tiro riba 
sospechoso acusa di tira 
homber na Vlaardingen 


(NLTimes)—Un persona a ser herida criticamente den 
un tiroteo den e districto di Westwijk na Vlaardingen 
diadomingo mainta. Polis cu a responde na e sitio 
tambe a los tiro ora a tuma e sospechoso den costudia. 
El a ser identifica como un hoben masculino di 24 aña 
for di Den Haag. 


E incidente a ser reporta na autoridadnan for di Geert 
Grootelaan aproximadamente 1:55 di marduga. Agentenan 
policial y paramediconan a core bay na e sitio, hunto cu un 
ekipo di trauma den ambulance aereo. Bomberonan a ser 
desplega tambe pa uza un plataforma aerial pa colecta e victima 
for di e segunda pisa di un apartamento y trece riba nivel di 
caya. Su heridanan tabata serio, y el a ser translada pa hospital. 


Agentenan policial a tuma posicion despues pa un procedura 
di detencion peligroso pa tuma un sospechoso den costudia, 
segun polis. Agentenan a los tiro di advertencia ora a purba di 
deten’e, y despues nan a los tiro riba e homber. Ningun bala a 
dal e homber, pero el a ser deteni, polis a bisa. 


Agentenan policial ta permiti pa uza nan pistol di servicio 
durante un detencion di un hende sospechoso di un crimen 
violento serio. Den circunstancianan asina, e agente mester 
tira riba e pianan di e sospechoso. 


Proceduranan ta yama pa agentenan envolvi den situacionnan 
peligroso pa purba de-escala e situacion prome cu comandonan 
verbal. Un advertencia mester ser administra tocante e posibel 
uzo di forsa prome cu un arma di polis ser desplega, y un tiro 
di advertencia por ser tira. Si un agente of un otro persona ta 
den peligro di perde nan bisa, nan por tiro riba e abdomen di 
e sospechoso. 


Casonan unda agentenan policial ta uza violencia usualmente 
ta ser investiga pa Rijksrecherche, specialmente esnan den cual 
un arma di servicio ta ser tiro y un hende sali herida of morto 
como resultado. E departamento independencia ta opera bao 
di Ministerio Publico Hulandes pa investiga incidentenan 
envolviendo servicionan gubermental. 

Mexico: Ta investiga denuncia di presunto masacre cu drone 


(NTN24) – Reportahenan 
di organisacionnan di so- 
ciedad civil a informa cu 
diahuebs ultimo a presen- 
ta un masacre cometi cu 
drone na municipio Gen- 
eral Heliodoro Castillo, 
ubica na estado di Guer- 
rero na Mexico. 


“Di acuerdo cu reportahenan 
ciudadano, den e comunidad 
aki a registra un hecho di vio- 
lencia,” segun un comunica- 
do di Secretaria di Seguridad 
di Guerrero a indica. 


Tambe e entidad a informa cu 
na e estado aki a desplega po- 
lis y militar cu ta busca con- 
firma si e hechonan denuncia 
efectivamente a sucede. 


E recoridonan ta ser realisa na 
localidad di Buenavista de los 
Hurtado, municipio Helio- 
doro Castillo. 
Den municipio aki, un ONG 
di defensa di derechonan hu- 
mano yama Minerva Bello a 
reporta e presunto atake con- 
tra e poblacion. 
“Informacion cu nos tin cu 
for di diahuebs ultimo ta cu a 
ataca e comunidad cu drone, 
cu artefactonan explosivo,” 
director di e NGO aki, pas- 
toor Filiberto Velazquez a 
bisa den un video comparti 


riba rednan social. 
Igualmente a sigura cu “tin 
conocemento cu e acontec- 
imento a sucede debi na en- 
frentamento entre gruponan 
criminal di ‘La Familia Mi- 
choacana’ y ‘Los Tlacos’ ken 
ta mantene un lucha pa e 
control den e zona.” 


El a indica cu autoridadnan a 
inform’e cu “ya caba a asesina 


hende di e comunidad aki na 
Buenavista.” 
“E version cu ta maneha ta 
di 30 persona,” el a continua, 
contestando pregunta di un 
periodista. 


Niun fuente oficial por a 
confirma 
publicamente 
e 
hechonan ni e balans di dia- 
bierna anochi, sinembargo, 
agentenan di fiscalia di Guer- 


rero a cuminsa un investiga- 
cion na e comunidad cu a 
permiti “establece existencia 
di restonan humano kima 
corespondiente na cinco per- 
sona cu tabata den un auto 
kima.” 


Diasabra ultimo e mesun 
director di e organisacion a 
modifica su version inicial 
den un comunicado bisando 


“nos por a constata e presen- 
cia di un auto kima den cual 
a haya un cantidad no deter- 
mina di curpa kima, por a 
aprecia por lo menos e exis- 
tencia 5 craneo. A reporta 6 
sobreviviente y no ta conoci e 
paradero di e resto di hende.” 


Varios atake cu drone realisa 
pa cartelnan di droga a ser re- 
porta na Mexico den ultimo 
añanan. 
Guerrero ta un di estadonan 
mas pober di e pais y ta ser 
usa pa narcotraficantenan pa 
cultivo di marihuana y ama- 
pola. 


Gobierno federal a registra 
mas di 420.000 asesinato y 
diesmiles di desaparecido for 
di fin di 2006. 
Mester recorda cu den or- 
anan di marduga di 17 di 
december, 11 persona en- 
tre 16 y 36 aña a ser asesina 
durante un fiesta di Pasco cu 
tabata tuma luga na Salva- 
tierra, Guanajuato, na nort di 
Mexico. 


Segun fiscalia estatal, perso- 
nanan desconoci a drenta na 
e fiesta, pero esnan cu tabata 
presente a pidi nan pa ban- 
dona e luga, despues e delin- 
cuentenan a bin back arma cu 
fusil. 


Peru: A rescata 40 mucha menor di edad victima di explotacion sexual 


(Infobae) – Polis Nacional 
di Peru a rescata 40 mucha 
menor di edad cu tabata 
victima 
di 
explotacion 
sexual na man di un grupo 
di e organisacion criminal 
“Los Hijos de Dios,” na un 
discoteca na San Martin 
de Porres, Peru. 


E victimanan tin entre 12 pa 
17 aña y tabata exponi pa e 
delincuentenan a traves di 
catalog riba rednan social. 
Awor mayoria di nan ta cu 
nan mayornan. 


Entre e detenidonan tin hen- 
de y muhe cu te ayera tabata 
na warda di polis di e sector 
pa control di identidad core- 
spondiente. 


Comandante general di Polis, 
Jorge Angulo, a sigura cu den 
e zona aki a reporta casonan 
di sicariato, enfrentamento 
riba caya y fiesta cu ta stroba e 
bisiñanan di e luga. 


Den total, a interveni dies 
persona, ocho homber y dos 
muhe, ken por forma parti di 
e structura criminal. Di acu- 
erdo cu Angulo, algun di nan 


a keda deteni anteriormente, 
pa loke nan ta conoci pa au- 
toridadnan. 


Fiscal tambe a yega na e luga 
pa informa cu e delito cu nan 
a comete ta trata di persona. 
“Nos ta dilanti di un scenario 
cu semper ta causa nos in- 
dignacion, intervencion di 
negoshi of rednan criminal 
cu ta usa inocencia y vulnera- 
bilidad di nos muchanan pa 


nan ganashi. Ta explota nan 
y despues nan ta caba na dis- 
cotecanan manera esaki,” e 
comandante a bisa. 


Den oranan di marduga di 
ayera diadomingo 7 di janu- 
ari, Polis Nacional di Peru a 
haci entrada hudicial na 14 
propiedad, cu e presencia di 
fiscal di San Martin di Porres, 
El Callao y San Miguel. 
Den e establecimentonan 


aki tin cuatro discoteca cu ta 
pertenece na e mesun doño, 
manera discoteca D’Buhos, 
cu tambe tabata conoci como 
“La Casa Venezolana.” 
“E señora aki tabata usa e dis- 
cotecanan aki pa explotacion 
di muchanan menor di edad, 
esey tabata su modus operan- 
di,” otro agente di PBP a bisa. 


Na december di aña pasa, 
autoridadnan a rescata 60 


muhe, entre nan menornan 
di edad y captura 21 integran- 
te di “Los Hijos de Dios”, na 
nan ta atribui e delitonan di 
trata di persona, explotacion 
sexual, extorsion, sicariato, 
entre otro. 


E personanan aresta, identi- 
fica como esnan “encarga” of 
“hefenan di plasa”, tabata op- 
era bao orden di lidernan cu 
ta biba den exterior. 


Mientras tanto, PNP ta re- 
forsa e operativonan na Lima 
na unda den un operacion 
na El Agustino, San Juan de 
Lurigancho y San Martín 
de Porres, Polis Nacional a 
detene 14 individuo implica 
den diferente crimen. Den 
contexto aki, a descubri e 
grupo “Los Elegantes de San 
Juan” diasabra den oranan di 
atardi. 
Na november di aña pasa, 
poder Ehecutivo a extende 
pa 60 dia mas estado di emer- 
gencia na districtonan di 
Lima, sinembargo, maske tin 
e medida aki aplica pa Gobi- 
erno, criminalidad no ta dis- 
minui na capital. 

Haiti: Expertonan ta adverti cu forsanan arma stranhero lo 
enfrenta obstaculonan mayor 


(AP) — Un forsa internacional 
arma cu intencion pa combati 
gangnan violento na Haiti e aña 
aki ta bay enfrenta varios reto, in- 
cluyendo cambio di lealtad entre 
gangnan y corupcion amplio en- 
tre polis, politico y elite di e pais, 
segun un rapport nobo a adverti 
diabierna. 


Ainda mester desplega e forsa multi- 
nacional, cu ta bay ta lidera pa Kenya, 
ya cu e ta wardando un veredicto di 
corte den e pais den oriente Africano. 
Si ricibi luz berde, un team chikito di 
Kenyano ta spera di yega Haiti e aña 
aki, cu un total di hasta 5mil persona 
eventualmente participando den e 
mision. 


Burundi, Chad, Senegal, Jamaica y 
Belize tambe a priminti di provee 
trupa pa e mision multinacional. 
“Retonan mayor ta warda e mision 
unabes cu e subi tera” segun un rap- 
port pa Grupo Internacional di Crisis, 


basa na Belgica, a bisa. “Gangnan di 
Haiti por uni otro pa bringa hunto. 
Bataya den barionan urbano di Haiti 
ta bay pone civilnan den riesgo. Vin- 
culo entre polis corupto y e gangnan 
por hacie dificil pa mantene secresia 
operacional. Pa tur e motibonan aki, 
preparacion ta di importancia critico.” 


Como 300 gang ta controla alrededor 


di 80% di capital Port-au-Prince, cu 
nan tentaculonan alcansando nort 
dentro di region Artibonite, considera 
canasta di cuminda di Haiti. 


Aña pasa a sospecha gangnan di mata 
casi 4mil persona y secuestra otro 
3mil, un aumento compara cu añanan 
anterior, segun estadisticanan di Na- 
cionnan Uni. Mas di 200mil persona 
tambe a haya nan mes forsa pa huy di 
nan comunidadnan mientras gangnan 
ta cende casnan na candela, matando 
y violando door di barionan controla 
pa rivalnan. 


Polis Nacional Haitiano no por cu 
nan: menos cu 10mil agente ta den 
servicio na dado momento na un pais 
di mas di 11 miyon persona. Ideal- 
mente, lo mester tin como 25mil 
polis activo, segun ONU. “Polis ta 
completamente supera den cantidad 
pa e gangnan,” segun Diego Da Rin, 
cu Grupo Internacioanl di Crisis, 
kende a pasa casi un luna na Haiti fin 


di aña pasa pa haci investigacion pa e 
rapport. El a bisa cu esnan cu el a ent- 
revista tabata hopi skeptico cu hasta lo 
manda e forsa internacional, mirando 
cu el a keda aproba pa Conseho di Se- 
guridad di ONU october ultimo, un 
aña despues cu prome minister Ariel 
Henry a solicita e mobilisacion ur- 
gente di un forsa arma internacional. 


E Grupo Internacional di Crisis tam- 
be a adverti cu autoridadnan mester 
determina kico ta bay pasa cu miem- 
bronan di gang mientras e forsanan ta 
ehecuta nan mision. A nota cu prison 
ta sobrepobla, y cu sistema hudicial 
di Haiti, cu ta kibra, no ta bay por 
handle miles di caso unabes cu aresta 
sospechosonan di criminalidad. 


Augustus ultimo, Jimmy Cherizier, 
ex-polis considera e lider di gang mas 
poderoso na Haiti, a bisa cu e lo brin- 
ga cualkier forsa arma stranhero si e 
comete abuso. 


Republica Dominicana: Mercado na Dajabon 
a desaroya cu inconformidad di Haitianonan 


(DiarioLibre) – E inter- 
cambio comercial entre 
Dominicano y Haitiano 
den e mercado fronteriso 
di Dajabon a tuma lugar 
di manera normal ultimo 
weekend, 
maske 
algun 
Haitiano tabata incon- 
forme. 


A bira conoci cu diahuebs 
anochi, e comerciantenan di 
Haiti a tene un reunion na e 
comunidad di Juana Mendez 
cu obhetivo di bolbe cera e 
paso fronteriso pa asina re- 
chasa “e falta di apertura di 
e parti migratorio” Domini- 


cano. 


Segun comerciante Johnny 
Pierre Burton, decenas di 
Haitiano ta acudi diariamente 
na Migracion Dominicano 
pa stempel nan paspoort cu 
visa y asina por biaha a traves 
di e diferente aeropuertonan 
di Republica Dominicana. 
Sinembargo, e ta denuncia cu 
autoridadnan ta emiti stem- 
pel “por caritas.” 
“Nos ta pasa mas di dos si- 
man akinan y na Migracion 
nan ta stempel solamente es- 
nan cu nan kier of esnan cu 
paga 100 dollar. Nos ta pidi 


presidente Luis Abinader pa 
duna nos oportunidad pa por 
biaha di forma legal, esnan 
entre nos cu tin visa legal kier 
haci lo corecto,” Pierre Bur- 
ton a solicita. 


Di su banda, Mireles Charlie 
a denuncia e inseguridad den 
e mercado fronteriso, loke ta 
haci cu comerciantenan ta 
sinti “hopi incomodo” den e 
lugar. “Tanto Dominicanon- 
an como Haitianonan ta hay 
nos mercancia y placa confis- 
ca. Nos ta exigi pa autoridad- 
nan municipal duna atencion 
na e yamado aki.” 


Riba diasabra, e prome 
parada di Carnaval 70, 
Fakkel, a tuma lugar cu 
un gran participacion y 
yen di ambiente. Bon Dia 
Aruba a combersa cu Lili- 
ana Rasmijn, vocero di 
Cuerpo Policial, kende a 
duna informacion tocante 
e celebracion aki. 


Rasmijn a cuminsa bisando 
cu e parada a ranca start net 
8or, na momento cu prome 
minister, 
Evelyn 
Wever- 
Croes hunto cu SMAC y 
Cuerpo Policial a cende e 
flambeu. 
Sinembargo, 
tiki 
despues 
algun grupo a cuminsa con- 


fronta problema. 
“Durante cu e [parada] ta 
moviendo, e controlnan a 
cuminsa door di departa- 
mento di trafico,” Rasmijn 
a indica. “A avisa cu lo haci 
control riba e autonan cu tin 
trekker cu ta riba e ruta, y ora 
a bay haci control, lamenta- 
blemente tabatin varios vehi- 
culo cu no tabata cumpli, no 
tabatin nan documentonan 
na ordo.” 


Vocero di polis a indica cu pa 
e motibo aki, e parada a tarda 
“un 35 pa 45 minuut, despu- 
es a yega na un solucion.” Por 
a nota cu e gruponan a switch 
un tiki, y “hasta multa a cay 


tambe.” 
Pero a logra yega na un pace 
trankil, y na lugar cu e parada 
a yega 12or, el a tarda un tiki 
mas. 


Rasmijn a bisa cu maske e 
no ta den nan man, nan no 
tabata kier “ansha e parada 
tampoco,” pues a opta pa per- 
miti pa e parada caba mas laat. 
“P’esey hopi biaha bo ta duna 
un permiso cu no ta precies 
cu e mester caba dos or, pero 
si algo pasa, semper bo tin e 
speling di e tempo pa e para- 
da por yega na ora.” 


Bon Dia Aruba a puntra Ras- 
mijn cuanto hende a participa 


den e parada. “Nos ta calcula 
cu riba caminda, riba ruta, 
tin mas o menos dies mil 
hende. Pasobra bo ta wak cu 
e gruponan ta hopi grandi. E 
prome dos grupo, e gruponan 
popular, bo ta calculando riba 


dos mil, y semper nan ta keda 
bende T-shirt na ultimo na 
entrada, y bo ta wak cu e ta 
birando hopi grandi. Pues 
un fakkel toch relativamente 
grandi.” 

“Un Fakkel toch relativamente grandi” 
Diesmil persona a participa den e prome parada di Carnaval 70 

Ladronnan a bay cu cartera y celular di homber di edad 


Diabierna mainta a dren- 
ta informe di cu tin un 
homber cu ta parce cu ta 
malo of tin hopi dolor, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
topa cu e homber di edad cu 
a declara cu nan a horta su 
celular y cartera ademas el a 
cay y herida su mes y tin hopi 
dolor. 


Na yegada di e ambulance 
nan a atende y a transporte 
pa hospital. 


Na Santa Cruz un Honda no a duna un Ford preferencia y nan a dal den 
otro 


Diahuebs anochi a drenta 
informe di un accidente 
na Santa Cruz, mesora a 
dirigi un patruya na e si- 
tio. 


Na yegada di e patruya a 
bin compronde cu aki ta 
trata di un accidente unda 
cu e chauffeur di un Honda 
S.U.V. no a duna preferencia 


na un FORD S.U.V. y nan a 
dal den otro. 


Afortunadamente 
ningun 
hende a resulta herida. 


Pa no dal tras di e auto 
su dilanti, a dal trafico 
contrario 


Diabierna mainta a dren- 
ta informe di un accidente 
banda di Los Cafeteros, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata di 
un accidente unda cu e chauf- 


feur di pick-up bayendo pa- 
riba pa no dal tras di e S.U.V 
su dilanti a kita na man robes 
y a bay dal riba un boxtruck 
di trafico contrario bons y bin 
raspa e S.U.V. tambe. Afortu- 
nadamente ningun hende a 
resulta herida. 

Accidente cu herido riba E.J. “Watty” Vos blvd 


Diabierna merdia a dren- 
ta informe di un accidente 
cu hende herida riba E.J. 
“Watty” Vos blvd. pabao di 
e brug di Ponton, mesora 
a dirigi tanto polis como 


ambulance na e sitio. 


Na yegada di e patruya a bin 
compronde cu aki ta trata di 
un accidente unda cu e dama 
chauffeur di un Honda HRV 


no a ripara cu tabata tin un 
Toyota Tercel para banda di 
caminda cu flat tire y ultimo 
ora a purba desvia p’e, pero e 
impacto tabata inevitable y a 
dal e parti patras den banda 


y bay banda robes dal e me- 
dian di bloki kibra. Debi na e 
impactonan aki tanto e dama 
chauffeur di e Honda como 
tambe e chauffeur di e Toyota 
a resulta herida. 


Na yegada di e ambulancenan 
nan a atende e victimanan y a 
transporta nan pa hospital. 


Oficial di e brigada motorisa a bay tras di un 
motociclista coriendo cu scooter sin papel 


Diabierna anochi duran- 
te patruya un oficial di e 
brigada motorisa a nota 
un motociclista coriendo 
scooter den un forma so- 
spechoso. 


Ora el a mira e oficial y esaki 
a su tras y a par’e na Dako- 
ta pa un control. Durante e 
control a constata cu e moto- 
ciclista no tabata tin ningun 
papel na ordo y a dun’e un 
boet y a confisca e scooter. 


Polis a haya 3 hoben menor di edad ta trip den un auto sin number 


Diabierna anochi a drenta 
informe di cu tin algun 
mucha menor di edad cu 
un auto Chevrolet Optra 
blanco sin number ta trip 
den Santa Cruz. Un rato 
despues e auto aki a ser 
señala den fila di un drive- 
thru den cercania. 


Polis a bay para strategica- 
mente na salida y a para e 
auto pa un control. Den e 
auto a haya 3 hoben menor 
di edad di cual a tuma nan 
nomber y a detene e chauf- 
feur como esun responsabel. 


E auto tabata sin number y cu 
faltando un luz y no tabata tin 
ningun papel na ordo. Den e 
auto patras a haya un plachi 
number bieu cual tampoco 


tabata cuadra cu e auto. 


Den e auto a haya atribu- 
tonan pa usa droga y a con- 
fisca e auto y e atributonan. 


Takelwagen a presenta pa 
hiba e auto na warda di polis. 
Mientras a yama e mayornan 
di e mucha pa papia cu nan 
y mustra nan den kico nan 


yiu ta hinca aden. E otro 2 
muchanan a keda na pia. 


Polis a subi decidido pa 
pone ordo den cumplimento 
di ley den trafico 


Diabierna atardi a logra capta 
momento cu un patruya di 
Oranjestad controlando auto 
net despues di un birada den 
De La Sallestraat pazuid di e 


rotonde Sero Blanco, a parti 
boetnan pa core sin faha di 
seguridad, core cu celular 
den man y documentonan cu 
no ta na ordo. 

Chauffeur sin permiso di mayornan a coy nan auto y accidenta cune na 
Turibana 


Diasabra madruga a dren- 
ta informe di un accidente 
na Turibana, mesora a di- 
rigi un patruya na e sitio. 


Na yegada di e patruya a bin 
haya un auto, meter di awa y 
cura di un cas kibra. 


Na prome instante e chauf- 
feur no tabat’ey pero despues 
di un rato el regresa y a bisa 
cu e ta e chauffeur; ademas 
el a coy sin permiso e auto di 
su mayornan. El a conta polis 
cu el a pega soño tras di stuur 
baha caminda man drechi di- 


ripiente el a lanta y a purba 
desvia, perde control, dal me- 
ter di awa y cura di cas kibra. 


Ademas e ta asumi su respon- 
sabilidad pa e daño cometi. 
Afortunadamente 
ningun 
hende a resulta herida. 


Homber bebi haya atrobe 
benta banda di container na 
Tanki Leendert 


Durante un control diasa- 
bra mey anochi polis a bin 
encontra cu un homber 
bebi benta banda di un 
container. 


Como cu e tabata trankilo, 
polis a ofrece un lift pa su cas 
cual el a acepta sin ningun 
obhecion y nan a hib’e bah’e 
na su cas. 


Pelea riba caya pa un 
problema bieu 
Pero cu keto bay ta sigui ta un 
problema 


Diasabra madruga a dren- 
ta informe di cu start un 
pelea riba caminda banda 
di un bar na Palm Beach, 
mesora a dirigi polis na e 
sitio. 
Na yegada di e patruyanan 
a bin compronde cu aki lo 


ta trata di un problema bieu 
unda un persona ta kere 
cu un grupo tin algo cu ta 
pertenece na dje. Pero segun 
e grupo esey no ta e caso. Po- 
lis ta buscando mas informa- 
cion di e caso aki. 


Polis a detene chauffeur burachi coriendo 
malisimo 


Diasabra 
madruga 
durante patruya banda di 
e hotelnan polis a nota un 
auto cu tabata coriendo 


malisimo. 


Ppolis a bay par’e y a lag’e 
supla y e resultado a indica cu 


el a surpasa e limite permiti. A 
detene e chauffeur; e tabatin 
otro hende den e auto y esaki 
a keda na pia. 

Dama chauffeur a bira malo tras di stuur y nan a kere cu e ta burachi 


Diasabra mainta a drenta 
informe di cu tin e chauf- 
feur di un Hyundai i10 
coriendo zig zag riba ca- 
minda y a para dilanti un 
supermercado na Hen- 
drikstraat cu un sla recien 
dilanti, mesora a dirigi un 
patruya na e sitio. 


Na yegada di e patruya a bin 
haya un dama chauffeur cu 
lo a bira mal tras di stuur. Po- 
lis a nota cu di berdad e dama 
lo a bira malo pero en todo 
caso e no ta burachi. Polis a 
bay busca un familiar pa stu- 
ur pa e dama aki y hib’e cas. 


Dama kier a pasa bendedor 
di gasolin un fastball 


Diasabra mainta a drenta 
informe di un problema 
na un pompstation na 
Oranjestad, mesora a di- 
rigi patruyanan na e sitio. 


Na yegada di e patruya a bin 
compronde cu e dama a pidi 
pa tank un suma y despues a 
bisa pa tank menos y a recla- 
ma e bendedor cu e no a pidi 
tanto pero menos. E bend- 
edor a bira flexibel y a puntra 


amablemente si e señora ta 
dispuesto pa ki dia e diferen- 
cia, pero e dama a bira fresco 
y arogante bisando cu e lo no 
paga nada. 


Eynan ta unda polis a drenta 
aden bisando cu el a haya e 
gasolin e mester paga p’e. 
Ora polis a bis’e e conse- 
cuencia el a bay di acuerdo pa 
paga e diferencia e dia cu e tin 
e placa. 


Polis a bay ex-House of Cheng unda tabata 
tende hendenan paden 


Diasabra madruga, ora cu 
polis tabata pasando di- 
lanti ex-House of Cheng a 
nota hopi auto y a scucha 
zonidonan sali for den e 


luga area sera, mesora a 
pidi refuerso. 


Na yegada di e refuerso nan a 
drenta e lugar pero polisnan 


no a duna ningun informa- 
cion di locual tabata pasando 
pero hecho ta cu tabata tin 
hopi auto na e sitio. 


Polis a pone persona iresponsabel paga 
candela cu tabata causa molester 


Diadomingo 
mainta 
a 
drenta informe di cu e 
hendenan di edad na un 
centro di cuido ta haya 
molester di huma cerca- 


no, cual ta causa molester 
pa nan, mesora a dirigi un 
patruya na e sitio. 


Na yegada di e patruya a 


bin descubri cu e huma ta 
biniendo for di un cas cerca. 
Eynan polis a pone nan paga e 
candela mesora y e situacion 
a alivia. 


Tas cu paspoort aden haya 
na Vondellaan 


Doño por pasa busk’e na warda di polis 
Oranjestad na Paardenbaaistraat 


Diasabra mainta tempran 
ora cu polisnan tabata 
pasa den Vondellaan pa 
pone e barinan di sushi, 
un señora a acerca un 
agente policial cu un tas 
cu el a haya benta abao cu 


un paspoort di un hende 
local. 


Si e doño reconoce su tas e 
por pasa busk’e na warda di 
polis Oranjestad 

Kendrey Maduro a ricibi medaya di Ministerio di Deporte 


Recientemente, Minister 
Endy Croes a ricibi bishita 
di Sr. Bernard Maduro y su 
yiu homber Kendrey Mad- 
uro. Kendrey Maduro ta 
un hoben atleta di 19 aña 
di edad cu a studia na Ibe- 
ro American High School 
y despues a continua cu su 
estudio na Merca. 


Kendrey ta un tremendo de- 
portista cu un tremendo tal- 
ento academico. Kendrey a 
ricibi un beca na Nashville 
Florida y den 2024 e ta ca- 
bando su estudio. Na augus- 


tus 2024 el a wordo acepta na 
UCF cu un “scholarship” di 
100%, unda el lo hunga pa 
UCF den Division 1, cu ta 
e liga mas halto den College. 
Alabes masha hopi scout ta 
sigui e peloteronan riba e 
nivel aki. 
Sr. Bernard Maduro a com- 
parti cu Croes e historia con 
hopi nan a traha, pusha y 
sostene nan yiu homber den 
e proceso aki, pa asina un 
dia e por yega Major League 
Baseball. Kendrey a participa 
na diferente torneo y varios 
scout tin bista riba dje. 


Den nomber di Gobierno di 
Aruba, Croes a haci entrega 
di un medaya pa inspir’e y 
motiv’e aun mas di loke e ta 
caba, pa asina e por continua 
studia bon y hunga baseball 
riba nivel. Croes a expresa 
di a keda hopi contento cu 
e combersacion ameno aki. 
Mandatario di Enseñansa y 
Deporte a enfatisa cu su por- 
tanan ta semper habri pa duna 
aporte unda cu por duna pa 
asina yuda nos yiunan di tera 
pa por logra pasonan grandi 
den bida. 


Nadal ta retira di Australian Open pa lesion muscular na su heup 


(AP) — E comeback di 
Rafael Nadal despues di 
su cirugia di heup a keda 
para despues cu el a retira 
for di Australian Open cu 
un lesion apenas un siman 
prome cu comienso di e 
prome torneo Grand Slam 
di e temporada. 


E 22-biaha campeon mayor a 
bisa ayera riba rednan social 
cu testnan medico cu el a haci 
na Melbourne a revela un 
scheur chikito den musculo 
di su heup y cu e lo bay cas na 
Spaña pa busca tratamento. 


Nadal, 37, a gana e Australian 
Open dos biaha – na 2009 y 
2022 – y su ausencia ta bay 
laga e evento e aña aki sin 
loke tabata spera di bira un di 
e storianan principal. Tabata 
un aña pasa na Melbourne 
Park cu Nadal a lesiona su 


flexor na su heup den un 
perdida den segundo round 
contra Macki McDonald, y 
despues a keda ausente resto 
di e temporada. 


Nadal a haci un operacion 
na juni, y su regreso na e 
tour despues di casi 12 luna 
di ausencia a yega siman pasa 
na Brisbane. Despues di gana 
dos partido, el a tuma time- 
out medico durante e di tres 
set di un perdida den quart fi- 
nal contra Jordan Thompson 
diabierna. 


“Hola tur hende, durante mi 
ultimo partido na Brisbane mi 
a sufri un problema chikito 
riba un musculo cu manera 
boso sa a laga mi preocupa,” 
Nadal a skirbi ayera. “Unabes 
mi a yega Melbourne mi a 
haya chens pa haci un MRI y 
mi tin un micro-scheur riba 


un musculo, no riba e mesun 
parti unda mi tabatin e lesion 
y esey ta bon noticia. Aworaki 
mi no ta cla pa competi na e 
nivel maximo.” 


Australian Opent a cuminsa 
dia 14 di januari proximo – 
e prome biaha cu ta cumin- 
sando riba un diadomingo en 
bes di un dialuna – y segun 
FanDuel Sportsbook, Novak 
Djokovic, rango top, ta e fa- 
borito pa añadi na su record 
total di 24 titulo Grand Slam 
y 10 titulo na Melbourne 
Park. 


Djokovic tabatin su mesun 
problema di salud reciente- 
mente, molestia pa dolor na 
su pols banda drechi durante 
e United Cup na Australia si- 
man pasa. 


(CuraçaoChronicle) 
– 
Federacion di Futbol di 
Corsou (FFK) un biaha 
mas ta den negociacion 
cu Dick Advocaat pa posi- 
cion di coach principal di 
e team nacional di futbol. 
Esaki a keda anuncia pa 
e asociacion di futbol a 
traves di un comunicado 
di prensa. 


FFK ta spera di conclui nego- 
ciacionnan e luna aki, permi- 
tiendo preparacion pa e team 
procede pa e proximo parti- 
donan den luna di maart. 


Si logra finalisa e acuerdo 
cu Advocaat, esaki ta nifica 
cu Dean Gorre no ta bay ta 
coach mas di e team nacio- 
nal, manera a acorda na sep- 
tember 2023. A pidi Gorre pa 
fungi como coach interino 
te ora cu haya un sucesor. E 


Renegociacion entre FFK y Dick Advocaat 


coach interino ta bay conti- 
nua liderando e team nacio- 
nal femenino y fungi como 


Director Tecnico y di Desar- 
oyo di e team hubenil. 
Na mita di october, e selec- 


cion Curasoleño di futbol 
a informa FFK cu nan kier 
Gorre como coach principal. 


Ta parce cu e asociacion di 
futbol no ta honrando e peti- 
cion aki. 


SERVICIO/SORTEO A19 


Dialuna 8 Januari 2024 


Resultado Sorteo 
06 y 07 di januari 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



3 



7690 


Sorteo # 4144 


Sorteo # 1018 


Scorpio 


FP 


059 


Sorteo # 4144 


Sorteo # 2200 


5252 


7405 


Sorteo # 4144 


8649 


0822 


X2 


0941 


11 
Letter 
M 


0 
1 
6 


166 


0 


12 


133 


0 
0 
0 
0 
0 



7 



x Match 4 
58.000,- 


Proximo Jackpot 


Sorteo # 


Sorteo # 6350 


Sorteo # 


x afl 8,00 


Mega Ball: 


Proximo Jackpot 


350.000,- 


x match 4 


7696 


Sorteo # 5942 


Sorteo # 872 


x afl. 500,00 


x afl.15,00 
x afl 50.00 


Aries 


X5 


344 


x Jackpot 


Sorteo # 8139 
Sorteo # 2456 


Sorteo # 1888 


4363 


6670 


Sorteo # 7183 


7963 


x Jackpot 


x match 4 
x afl. 12,00 


Joker 


4631 
260.000,- 


x Jackpot 
x Match 4+ 


Proximo Jackpot 


FP 
05-09-17-20-24 


01-04-14-24-29 


0428 


Afl. 450.000,- 


Letter 


0 
0 
0 
0 


0 
1 


103 


0 
0 
0 
0 
0 



7 



X2 
04-14-18-20-28 


2951 


Joker 


2285 
260.000,- 


x Jackpot 
x Match 4+ 


Proximo Jackpot 


X2 


160 


x Jackpot 


Sorteo # 4145 
Sorteo # 


Sorteo # 2201 


6126 


1518 


Sorteo # 4145 


1388 


x Jackpot 


x match 4 
x afl. 12,00 


9431 


Sorteo # 4145 


Sorteo # 1019 


x afl. 500,00 


x afl.15,00 
x afl 50.00 


Aries 


Sorteo # 


x afl 8,00 


Mega Ball: 


Proximo Jackpot 


350.000,- 


x match 4 


x Match 4 
59.000,- 


Proximo Jackpot 


Sorteo # 


Sorteo # 6351 


Afl. 450.000,- 


diario 
Korsou 
super4 
flamingo 


2378 
7711 
8256 
7585 
6110 
3898 
super5 
8426 
5677 
6605 
- 
0051 


diario 
Korsou 
super4 
flamingo 


7849 
6014 
0304 
8672 
9034 
0147 
super5 
0956 
7050 
6154 
- 
3712 


diadomingo 


DIP: Por cuminsa yena y entrega peticion di Kavels 


Directie Infrastructuur en 
Planning (DIP) ta infor- 
ma cu entrante Diaranson 
4 di Januari 2024 formu- 
larionan di peticion pa 
Carnaval Kavels lo ta dis- 
ponibel pa yena y entrega. 


Con pa Aplica: 
Tur persona interesa pa aplica 
pa un Kavel mester yena e 
formulario di peticion y en- 
trega esaki na oficina di DIP. 


Download y print formulario 
di peticion cu lo ta disponibel 
na www.dip.aw entrante 4 di 
januari 2024. 


Cada formulario ta consisiti 
di 4 peticion. Mester corta es- 
aki den 4 prome cu entreg’e y 
yena bo informacion corecto 


y completo. 
Pega un zegel/stampia na ba- 
lor di Awg. 4 na e peticion. 
Zegel/stampia ta disponibel 
na Post Kantoor na balor di 4 
florin. 
Deposita e peticion den e bu- 
zon corespondiente na e lo- 
ket di DIP den Hal di Infra 
Gebouw na Sabana Blanco 
68. Prome cu deposita e peti- 
cion den buzon, percura cu 
e peticion ta yena completo 


y corecto. Peticionnan in- 
completo of incorecto lo ser 
considera invalido. 


Pa mas informacion y updates 
bishita nos website www.dip. 
aw of sigui nos riba Facebook. 
Detayes tocante e proceso di 
aplicacion di Carnaval Kav- 
els, fecha importante, y cual- 
kier anuncio lo ta disponibel 
riba e plataformanan aki. 


Ultimo dia pa paga impuesto di vehiculo di motor ta 31 di januari 2024 
No tin cambio den e tarifa di impuesto 


E ultimo dia pa paga im- 
puesto di vehiculo di mo- 
tor di aña 2024 ta 31 di jan- 
uari 2024. Aki ta sigui mas 
informacion. 


Plach’i number 
Departamento di Impuesto lo 
no bay otorga plachi di num- 
ber nobo pa aña 2024. Pues 
tur automobilista lo keda usa 
e plachinan cora cu blanco di 
aña 2020 den aña 2024. 


Tarifa di impuesto 
E tarifa di impuesto di vehi- 
culo di motor di aña 2024 ta 
keda igual cu e tarifa di aña 


2023; pues no tin cambio di 
tarifa. Contribuyentenan cu 
no ta corda e suma di im- 
puesto cu e mester paga, por 
consulta e comprobante di 
registracion di e vehiculo di 
motor, cu el a ricibi di Depar- 
tamento di Impuesto ora el a 
registra su vehiculo. 


Haci pago 
Por haci e pago di impuesto 
na oficina principal na Ca- 
macuri, MFA Noord, MFA 
Paradera, MFA Santa Cruz, 
MFA Savaneta y tambe na e 
oficina na San Nicolas situa 
den e edifico di Postkantoor 


San Nicolas. Pa esnan cu 
ta haci pago na cualkier ofi- 
cina di Departamento di Im- 
puesto, mester tene cuenta 
cu por paga unicamente cu 
debit card. Solamente e per- 
sonanan no-comerciante di 
edad 60+ y esnan cu ta rici- 
bi onderstand por paga nan 
impuesto cu cash na Cama- 
curi. Ta importante pa tene 
na cuenta cu no ta posibel pa 
paga e impuesto di aña 2024, 
si no a paga e impuesto di e 
aña 2023 completamente. 
Areglo di pago 
E contribuyentenan cu tin 
debe di “motorrijtuigbelast- 


ing” di añanan te cu 2022 por 
haya un areglo di pago. E pro- 
cedura ta igual cu ora ta cera 
areglo di pago pa otro tipo di 
impuesto. Pues mester tuma 
contacto cu e funcionario 
asigna na e contribuyente, pa 
asina por start e procedura. 


Ta importante pa tuma nota 
cu no ta posibel pa haya are- 
glo di pago pa “motorrijtuig- 
belasting” di aña 2023. 


Pago online via banco 
Ta recomendabel pa haci 
pago online via banco usan- 
do e metodo di Bill Pay- 
ment den cual di un manera 
facil por yena e informacion 
rekeri. Via Bill Payment 
transaccionnan di pagonan 
online via Aruba Bank, Ban- 
co di Caribe of Caribbean 
Mercantile Bank ta pasa den 
e sistema di Departamento 
di Impuesto den un dia. 
Pagonan haci via otro banco 
ta tarda por lo menos 5 dia 
di trabou pa registra den e 
administracion di Departa- 
mento di Impuesto. 


Pa contribuyentenan cu no 
ta haci uso di Bill Payment, 
ta recomendabel pa duna un 
descripcion detaya pa asina 
Departamento di Impuesto 
por registra e pago corecta- 
mente. E contribuyente ta 
duna e siguiente informa- 
cion: 
persoonsnummer- 
periodo-number di plachi. 
Por 
ehempel: 
50001234- 
2023-A92345. 


Den caso cu tin debe habri 
di e añanan anterior, e pago 
lo wordo procesa riba esaki- 
nan prome y e restante riba 
e impuesto di aña 2023. Si 
e contribuyente ta bay paga 
mas cu 1 number via banco, 
e mester haci un transaccion 
di pago separa pa cada plachi 
di number. No ta posibel pa 
paga un solo suma den un 
solo transaccion, debi cu 
esaki lo trece tardansa ora di 
procesa y aloca e pago. 


servicio 
A20 


Dialuna 8 Januari 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Kibrahacha 
Tel. 583 4908 


San Nicolas: 
San Lucas 
Tel. 584 5119 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
Caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 
Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


aviso@bondia.com 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
Servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


Pronostico di tempo 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
laba muebles, laba tapijt 
laba vloer 
Tel. 593 9464 
________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


TA HUUR 
Cas semi-muebla 3 camber 
cushina,sala,cura, garashi 
2 aC excluye awa y coriente 
adress: Druivenstraat 21 
Dakota: Huur per direct 
561 8226 Awg.1700 pa luna 
____________________________ 


Tempo: 
Parcialmente nubia cu un 
awasero pasahero. 
Temperatura 
maximo 
32 
grado Celsius. 
Temperatura 
minimo 
26 
grado Celsius. 
Indice di calor (heat index) 
den y rond di oranan di 
merdia: 33 pa 38 grado 
Celsius. 
UV index: 8. 
Bahada di solo: 6:29 pm. 
Subida di solo: 7:03 am. 
Biento: 
Modera te basta fuerte for di 
generalmente direccion oost; 
Forsa 4 te 5 (20 te 39 km/ora, 
11 te 21 nudo). 
Den 
dia 
fuerte 
te 
posiblemente 
duro 
den 
rafaga; forsa 6 te 7 (40 te 61 


km/ora, 22 te 33 nudo). 
Situacion general di tempo: 
Durante proximo 24 ora 
extension di un area di 
presion halto lo domina 
weer, 
manteniendo 
esaki 
generalmente 
seco. 
Sinembargo, algun area di 
nubia cu ta move west cu e 
fluho di biento lo por induci 
algun awasero pasahero te 
localmente breve. 
Condicion maritimo/ estado 
di lama: 
Na partinan proteje di costa: 


keto, rond di 1 pia. 


Na partinan zuid: trankil, 
entre 2 pa 3 pia. 
Na 
partinan 
oost 
te 
noordwest di costa: modera 
cu olanan di 5 pa 6 pia. 


internacional/obituario a21 


Dialuna 8 Januari 2024 


A bay laga nos recordando 
Dios. 


Historia y geografia ta 
repiti 
eternamente 
y 
identicamente. 
E alma cu a ocupa e curpa 
cu a hunga e rol di esposa, 
mama y wela, kende 
a cuida nos cu amor y 
pasenshi a caba di cumpli 
cu su mission. E spirito a 
bandona e curpa, manera cu ta predestina. 
Awor lo e continua su biahe den e ciclo 
eterno di mundo, cu un otro curpa y cu un 
otro mission. Na final di e ciclo nobo cu 
pronto lo cuminsa, nos lo ta hunto atrobe. 


Nos ta anuncia fayecimento di: 


Amada Venerias 
Lopez-Albertsz 
*13-09-1941 - †04-01-2024 


Na nomber di su: 
Esposo: Mario Asuncion Lopez 


Yiunan: 
Gala Lopez 
Marcia Lopez y Trino Croeze 
Mirella Lopez y Peter Villevoye 
Xonya Lopez 


Nieto(a)nan: 
Kevyn van der Linden 
Kane van der Linden 
Kayla van der Linden 
Ethan Croeze 
Marco Villevoye 


Rumannan: 
Nicomeda Albertsz 
Eligia Albertsz-Rasmijn y famia 
Federico Albertsz y famia 
Eulogia Albertsz y famia 
Tamo Albertsz y famia 
Adriaan Alberts y famia 
Emma Croes-Albertsz y Famia 
Sita Wester- Albertsz y famia 
Everaldo Albertsz 
Fico Albertsz y famia 
Beta Albertsz y famia 


Swa y cuñanan: 
Carmelita Croeze-Lopez y famia 
Pascualita Berwald-Lopez y famia 
Juan Lopez y famia 
Luisito Lopez y famia 
Fransisco Lopez y famia 
Elsa Basselmans-Lopez y famia 
Urbano Lopez y famia 
Andresito Lopez y famia 
Marieta Lopez y famia 


Sobrino, 
subrinanan, 
primo, 
primanan, 
amigo, amiganan, conocirnan y demas famia. 


Despensa nos si den nos tristeza nos por a 
lubida un of otro persona 


Oportunidad pa condolencia y despedida lo 
tuma lugar dialuna 8 di januari 2024 na Royal 
Funeral Home di 07:00 pa 09:00 di anochi. 


Cremacion lo tuma lugar den seno di famia. 


Señor ta mi wardador, 
mi’n tin falta di nada 
den cunucu 
di yerba bèrdè 
E ta pone mi sosegá. 
E ta hiba mi na awa 
trankil, pa mi bolbe 
haña forsa. 
Psalmo 23 


Cu imenso tristeza den 
nos curason, 
pero conforme cu boluntad di Dios, 
nos ta anuncia fayecimento di; 
Geraldina Inés Peters-Perez 
Cariñosamente yama: “ Dudu, Ger, Gera ” 
* 23 April 1971 † 5 Januari 2023 


Na nomber di su tata y mama: 
†Claudio Benito Perez 
†Edita E. Perez-Beaumont 


Na nomber di su esposo: Roland “Roly 
” Peters 


Yiu: Wytashanika Peters y Benjamin 
Koeiman 
Ruman: Gerlin Wernet-Perez y Patrick 
Wernet 


Nietonan: Elijah Peters 
Isaiah Koeiman 


Subrino/a: Gregory Wernet, Giovanna 
Wernet, Gervanni Wernet 


Tio y tantanan: †Edgar Beaumont y 
famia 
Eusebio Beaumont y famia 
†Ana Beaumont y famia 
Ernulfo Beaumont y famia 
Magdalena Beaumont y famia 
Raymond Beaumont y famia 
Vicente Lorenzo Perez y famia 
Emiliana Tromp-Perez y famia 
Urbano Perez y famia 
Felicia Filomena Perez y famia 


Swa y cuñanan: Robert Stamper y famia 
Maritza Stamper y famia 
Marlene Peters 
Milva Stroop-Peters y Antonio Stroop 
†Lidia Nassy y famia 


Primo y primanan, coleganan di Stichting 
Hunto, conocirnan 


Demas famia: Perez, Peters, Beaumont, 
Wernet, Maduro, Stamper, Koeiman, 
Stroop, Hassel. 


Nos disculpa si den nos tristeza nos por a 
lubida un of mas famia. 
Acto di intiero lo tuma lugar dia 9 di 
januari 2024 9-11 am na Pray Funeral 
Home, famia ta pidi pa bin bisti na 
colornan alegre. 
Sigui pa cremacion den ceno familiar. 
Nos ta lamenta cu despues di intiero lo no 
por ricibi bishita di condolencia na cas 


Nort Korea ta bolbe tira cerca 
di frontera maritimo cu Sur 


(AP) — Nort Korea un bi- 
aha mas a tira artilleria cer- 
ca di su frontera maritimo 
cu e Sur ayera, mientras e 
ruman muhe di lider Nort 
Koreano Kim Jong Un a 
burla di e habilidad di e Sur 
pa detecta su lansamenton- 
an di arma. 


Joint Chiefs of Staff di Sur 
Korea a rechasa e declaracion 
di Kim Yo Jong como “un pro- 
paganda vulgar estilo come- 
dia” cu meta pa socava e con- 
fiansa di pueblo Sur Koreano 
den e divisionnan militar. E 
Joint Chiefs of Staff a bisa cu 
Nort Korea a lansa mas cu 90 
ronda cerca di e frontera den 
disputa den lama occidental 
diadomingo atardi. A bisa cu 
Sur Korea a urgi Nort Korea 
fuertemente pa stop actonan 
provocativo inmediatamente. 


Ehercito Nort Koreano despu- 
es a confirma cu a usa siste- 
manan di artilleria costeño pa 
ehecuta cinco ehercicio di ti- 
ramento. A bisa cu e ehercicio 
tabata parti di su schedule di 
training militar y e direccion 
den cual a dispara no a expone 
ningun menasa pa Sur Korea. 


Diabierna, Nort Korea a lansa 
comop 200 shell. Sur Korea 


tambe a bisa cu e Nort a tira 
mas cu 60 ronda diasabra, pero 
su rival a nenga esaki. 


Kim Yo Jong a bisa cu Nort 
Korea diasabra solamente a 
detona un puiro simulando e 
zonido di su artilleria costeño 
den cant’i lama, pa test e capa- 
cidadnan di deteccion di eher- 
cito Sur Koreano. “E resultado 
tabata cla manera nos tabata 
spera. Nan a identifica fout e 
zonido di explosion como e 
zonido di un tiro cu arma di 
candela y a tum’e como un 
provocacion. Y hasta nan a 
haci un declaracion falso cu e 
shellnan a cay nort” di e fron- 
tera maritimo, Kim Yo Jong a 
bisa den un declaracion riba 
medionan estatal. 


Animosidad entre e dos Korea 
ta eleva pasobra Nort Korea a 
conduci un cantidad di test di 
misil desde 2022, mientras Sur 
Korea a expande su training 
militar cu Merca den un ciclo 
di represalia 


Secretario di Defensa 
Mericano hospitalisa 
(AP) — Secretario di De- 
fensa 
Mericano, 
Lloyd 
Austin a keda den hospi- 
tal ayera mientras mas de- 
taye a bira conoci tocante 
con agentenan clave, hasta 
presidente Joe Biden, no 
tabata sa pa varios dia cu 
e hefe di Pentagon tabata 
den unidad di cuido inten- 
sivo (ICU) na Walter Reed 
Army Medical Center. 


E fayo di Pentagon pa anuncia e 
hospitalisacion di Austin ta re- 
fleha un falta di transparencia 
abrumador tocante su malesa, 
con serio e tabata y na ki mo- 
mento e por sali di hospital. 
Secresia asina, na un momento 
unda Merca ta balansando un 
cantidad di crisis di seguridad, 
ta contra un practica normal 
cu presidente y otro oficialnan 
y miembronan senior di Gabi- 
nete Mericano. 


Un oficial senior di Defensa 
a bisa cu e Secretario di De- 
fensa interino, Kathleen Hicks 
no a ser notifica te cu diaran- 
son cu Austin ta den hospital 
desde dia 1 di januari. Unabes 
a notifik’e, Hicks a cuminsa 
prepara 
declaracionnan 
pa 
manda Congreso y a haci plan 


pa bolbe Washington, segun e 
oficial. Hicks tabata na Puerto 
Rick cu vakantie pero tabatin 
ekipo di comunicacion cune 
pa keda den contacto y ya ta- 
bata encarga cu algun tarea na 
nivel di secretario riba diamars. 


Pentagono no a bisa si a duna 
Hicks un splicacion riba dia- 
mars pakico e tabata asumi- 
endo algun di e tareanan di 
Austin, pero transferencianan 
temporal di autoridad no ta in- 
usual, y e oficial a bisa cu no ta 
inusual pa autoridadnan keda 
transferi sin mucho splicacion. 
Hicks a dicidi di no bolbe ora a 
inform’e cu Austin lo reanuda 
control completo riba diabi- 
erna. 


Tampoco a bisa Biden di hospi- 
talisacion di Austin te diahuebs 
ora su consehero di seguridad, 
Jake Sullivan a kibra e noticia, 
segun tres hende anonimo cu 
sa di e situacion. 


obituario 
a22 


Dialuna 8 Januari 2024 


“Señor ta mi wardador, mi’n tin 
falta di nada. 
Den cunucu di yerba berde e ta 
ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, 
nos ta anuncia fayecimento 
cristianamente di: 
Reginaldo Leopoldo Rosaria 
Mihor conoci como:” Chayo of Rosario” 
*23-07-1946 †01-01-2024 


Na nomber di su: 
Casa: Angela Zapata 


Tur su rumannan, famia, subrino(a)nan, primo(a)nan, 
swa y cuñanan: Rosaria, Cruz Zapata, Lacle, Dake, 
Erasmus, Vizcaino, Diaz, Toppenberg, Lesire, Thiel, 
Nuñez, Fajardo, Dash, Larez, Cranston, Bermudez, 
Rosel, Pietersz, Geerman, Albertus. 


Acto di despedida lo tuma lugar: Dialuna 08 di Januari 
2024 na Aurora Funeral Home di 9.00 am – 11.00 am. 
Cremashon lo tuma lugar den seno familiar. 


Lamentablemente despues di despedida nos no por 
tuma bishita di condolencia mas na cas y tambe nos 
disculpa si den nos tristeza nos por a lubida di un of 
mas famia. 


n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


cristianamente di: 


Reginaldo Leopoldo 
Mihor conoci como: 
o of Rosario 
*23 
2024 


Na nomber di su: 


Casa: 


Tur su rumannan, famia, subrino(a)nan, primo(a)nan, swa y cuñanan: 


Acto di despedida lo tuma lugar: Dialuna 08 di Januari 2024 
Funeral Home di 9.00 
11.00 am. Cremashon lo tuma lugar den 
seno familiar. 


Lamentablemente despues di despedida nos no por tuma bishita di condolencia mas na cas y tambe 
nos disculpa si den nos tristeza nos por a lubida di un of mas famia. 


Lagrima y flor por seca, su recuerdonan y tur loke 
El a haci pa nos lo keda graba pa semper 
den nos mente y curason. 
“Cerca Dios mi alma ta na paz 
Di djE mi salbacion ta bini” 
Salmo 62: 1 


Cu inmenso tristesa na nos curason, nos ta par- 
ticipa fayecimento di: 


Zenovia Maria Morillo- 
Werleman 
*08-02-1958 †02-01-2024 


Acto di entiero lo wordo anuncia despues. 


“Señor ta mi wardador, 
mi’n tin falta 
di 
nada Den cunucu di 
yerba berde e ta ponemi 
sosega. E ta hibami na awa 
trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Robert Dijkhoff 
“Etto” 
*25-11-1957 - †03-01-2024 


Acto di entiero lo wordo anuncia despues. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. E ta hibami 
na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 
Marcelino Ras 
“Lindo” 
*02-01-1942 - †03-01-2024 


Na nomber di su: 
Esposa: Maria Ras Sanchez 


Yiunan di Criansa: Edwin, Maria, Meri 
Y Nieto nan di Criansa 


Ruman nan y demas famia 


Despensa nos si den nos tristeza nos por a lubida 
un of otro Persona. 


Acto di entiero lo tuma lugar na Aurora Funeral 
Home, Diaranson 10 di Januari 2024 di 2or pa 
4or di atardi y despues pa Santana Catolico na 
Santa Cruz. 
Lagrima y flor por seca, su 
recuerdonan 
y tur loke e la haci y significa 
pa nos, 
Lo keda graba pa semper den 
nos mente y curason. 
“Cerca Dios mi alma ta na paz, 
ta di Dj’e mi salbacion ta bin” 
Salmo 62:1 


Cu inmenso tristeza na nos curason, pero 
conforme cu boluntad di Dios 
Nos ta anuncia fayecimento di: 


Ronald Vincent Werleman 
Mihor conoci como: Ronny ( Onny ) 
* 22 Februari 1965 - † 05 Januari 2024 
Nomber di su Mayornan: Pedro Werleman y 
Pascualita ( Lita ) Werleman- Franken 


Su Ruman Stima: Eloisito ( Ely ) Werleman y 
Frida Werleman-Tromp 


Sobrino(a) nan: Geramin y Famia 
Sheena y Famia 
Shannon y Famia 


Manera Nieto(a) nan: 
Richeline, Jermaine & Kaylee 
Sennah & Shayan 


Tantanan y Omonan, Primonan y Primanan, 
Ihanan, comernan y compernan 
Bisinjanan, amigonan y amiganan 
Ex coleganan di Manrique Capriles y demas 
familiar nan y conocir nan. 


Defunto ta desea pa bin na color alegre. 


Acto di entiero lo tuma lugar na Aurora Funeral 
Home, Diahuebs 11 di Januari 2024 di 2or pa 4or 
y despues pa Santana Catolico di Noord. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Girigorio N. Briesen 
“Buchi Gooy of Gooy” 
*09-05-1936 - †06-01-2024 


Acto di despedida lo wordo anuncia despues. 


obituario a23 


Dialuna 8 Januari 2024 


Lagrima y flor por seca, su 
recuerdonan y tur loke 
El a haci pa nos lo keda graba pa 
semper den nos mente y curason. 
“Cerca Dios mi alma ta na paz Di djE 
mi salbacion ta bini” 
Salmo 62: 1 


Cu inmenso tristesa na nos curason, 
nos ta participa fayecimento di: 


Señora Francisca 
Gregoria Koolman 
Miho conoci como: Fanchi 
* 15 di februari 1954 - † 29 di december 
2023 


Na nomber di su: 
Casa: Haime Anthony Croes 


Yiu: 
Lorio Rudolf “Ru” Koolman y Melissa Ras 


Nieta y pret’i wowo: 
Khaelany Koolman 


Mayornan: 
Francisco “Chico” y † Otilia “Titichi” Koolman-Krosendijk 


Suegra(o)nan: Elsa Croes 
Johnny y Varida Ras-Winterdaal 


Rumannan: 
Silvia y Sixto Krosendijk y famia 
Juan Francisco Koolman y Vera Filiciana y famia 
Francisco Victor “Toy” Koolman y Angie Kock y famia 
Filomena y Rudolph “Rudy” Filiciana-Koolman y famia 
Otilio “Tico” Koolman y Marieta Kock y famia 
Rudulfo “Rudy” y Norma Koolman-Angela y famia 
Ludmila “Milly” Koolman y Judesca Holsman 


Swa- y cuñanan: 
Mayra y Ronny Croes-Croes y famia 
Michael y Tina Croes-Albertsz y famia 


Subrina(o)nan: Silvienne y Juan Valdéz y famia, Joselyn Koolman 
y Gregory Lejuez y famia, Roderick Koolman y famia, Reangelo y 
Marylaine Koolman y famia, Reghinald Koolman y famia, Anaika Silva, 
Reugene Kock y Gilianne Kelly, Ryan Koolman y Jaysy Lampe, Rudley 
Filiciana y Shurline Trimon y famia, Ronwayne Filiciana y famia, 
Raynedrick Koolman, Raydrick Koolman y Ichiel Monart, Rayderick 
Koolman y Daniela Arbelaez-Cano, Ruthmayra Koolman y famia, 
Richinel Koolman y Sharra Chung y famia, Marielle y Alexia Croes, 
Mitchell y Nina Croes 


Tanta- y omonan: 
Nercisio “Bibichi” Krosendijk y famia 
Teresita “Tele” Koolman y famia 
Jacobo “Coco” y Alicia Krosendijk y famia 
Regina “Ina” Krosendijk 
Marianita Croes y famia 
Aloysius Koolman y famia 


Ihanan di bautismo: 
Felix Rojas, Jasmin Koolman, Joselyn Koolman, Marielle Croes 


Amigonan di cas: Anthony y Desi Irausquin y famia, Michael y June 
de Cuba y famia, Margot y Edwin Chirino y famia, Inchi Martinez y 
Wim Lippelt, Rosa Hernandez y famia, Idania Larrubia y famia, Sonia 
Arrindell y famia na Merca , Vivian Wever y famia na Merca 


Don de Veer, Davienne de Kort y ex-coleganan di Bon Bini Cargo. 
Amigonan di Rancho Bello Amanecer, di mundo di Dragrace di Aruba, 
Corsou y Merca, Shotaz Bolas Team, di grupo di oracion di San Hudas 
y Birgen di Guadalupe y demas amigo cu ta mucho hopi pa menciona. 


Prima- y primonan, comer- y compernan, amistadnan y demas famia; 
Koolman, Croes, Krosendijk, Krozendijk, Filiciana, Kock, Angela, 
Ras, Winterdaal, Holsman, Albertsz, Geerman, Hernandez, Valdéz, 
Gomez, Tromp, Kelly, Rivera, Trimon, Monart, Arbelaez-Cano, Chung, 
Irausquin, Jacobs, Lawrence, Silva, Lejuez, Lampe, Martinez y demas 
famia ta invita tur amigo, bisiña y conoci pa asisti na e acto di entiero 
cual lo tuma luga diamars 9 di januari 2024, for di 2pm pa 4pm na Misa 
Catolico Inmaculata Concepcion na Santa Cruz y despues pa santana 
Catolico na Santa Cruz. 


Acto di condolencia lo ta dialuna 8 di januari 2024 di 7pm pa 9pm na 
Aurora Funeral Home. 


Nos kier a pidi disculpa pa si nos por a lubida un of otro famia den nos 
tristesa. 


Despues di entiero no ta ricibi bishita na cas. 



Laga tur loke ta spera mi ta 
bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur 
buniteza 
Autor: Cado Wever 


Cu inmenso tristeza I dolor na 
nos curason, nos ta 
Participa fayesimento di nos 
querida; 


Elia Dubero 
Cariñosamente yama “Elva” 
*05-Aug-1930 - + 02-Jan-2024 


Na nomber di su: 
Yiu: Zahira “Sari” van der Linde-Dubero y Dominico 
“Chommy” van der Linde 


Nietanan: 
Zahira van der Linde y Tatiana Quintero 
Jessmira van der Linde y Danny Falconi 
Ghislaine van der Linde y Dan Peterson 


Bisanietonan: 
Day-Jean Falconi 
Jaydison Falconi 


Rumannan den felis memoria: 
†Maria “Rubia” Dubero 
†Angelica Dubero 
†Rosa “Jojo” Peña-Dubero y †Luis Peña 
†Leoncio “Noong” Dubero y Minerva Dubero-Pich- 
ardo 
†Felix “Buchi” Dubero y Elsa Dubero-Werleman 
†Edie Dubero y †Corrie Dubero-Stal 
†Francisco “Denk” Dubero 
Sobrino/a nan: 
Vda. Ingrid “Gichi” y Leo Croes-Dubero y fam 
Chito y Chica Peña-Winterdal y fam 
Edna Peña 
†Jenny y Lourdes Peña-Bregita 
Robby Peña 
Alvin y Yadsy Peña-Tineo y fam 
Franky y Mimi Peña-Suarez y fam 
Manuel y fam 
Hubert “Chepito” Dubero 
Evelyn y Dennis Posoy-Dubero y fam 
Iris y Dick Voets-Dubero 
Javier y Ludwina Dubero-Flanegin 
Vda.Veronica Heykoop-Dubero y fam 
Rosemary y Richard Plaisier-Dubero y fam 
Yvonne y Richard Stal-Dubero y fam 


Primo I prima nan, bisiñanan di Papilon, comer y 
comper nan, a hijado(a)nan, ayudente di cas Nena y 
Francis, Staf y Personal di Fundacion Cas di mi Chepa 


Demas Famia: 
Dubero, Lampe, van der Linde, Emers, Croes, Peña, 
Pichardo, Werleman, Stal, Thiel, Maduro, Kock y de- 
mas famia. 


Ta invita pa acto di entiero, cual lo tuma lugar, diaran- 
son 10 di januari 2024 di 2or pa 4or na Misa Inmacu- 
lata Concepcion na Sta. Cruz y despues pa Santana 
Catolico Santa Maria. 

ana 

Cu hopi tristesa pero agradecido pa loke e la nifica 
pa nos, nos ta participa fayecimiento di nos mama, 
suegra, wela y bisawela 


Augustina (Tina) Solagnier-Ras 
*28 Augustus 1930 - †1 Januari 2024 


Na nomber di su: 
Esposo: †Raymundo (Ray) Solagnier 


Yiunan: 
† Glenda y Claudio Quant-Solagnier 
Leny y Peter Hanse-Solagnier 
Hubert y Paula Solagnier-Velez 
† Jozef y Magaly Solagnier-Leonardo 
Rene y Mary Solagnier-Bermudez 
† Andre Solagnier 
Marcel y Jo-Ann Solagnier-Every 


Nieto(a)nan; 
Carlynn y Rayon, Charlize y Elvis, Carl y Endy, 
Tim y Sharissa, Digna y Tijmen, 
Percy, Hubert y Biki, Bryan y Silvie, Samantha y 
Borja, 
Jason, Leonard y Joanne, Yvathia, 
Jean Claude y Sherrylusha, Regine, 
Jeandre, Kevin, Elaine, 
Kayla y Nathan 


Rumannan y Cuñanan: 
†Betty y †Willem Croes-Ras 
†Nini y †Efrain Valdez-Ras 
†Juan y †Frida Ras 
†Betto y †Emilia Kock 
†Prudencio y †Reina de Cuba 
†Olivia Solagnier 
†Thomas y †Trees Solagnier-Smit 
†Maria Solagnier 
†Roque y †Helen Solagnier-Marugg 
†Esteban y Carmen Solagnier-Maduro 
Felipe (Maiky) y Cecilia Solagnier-Duarte 
Candy Solagnier 
†Betty Solagnier 
Un gradicimento inmenso na Dr. Singh-Tewarie, y na 
ayudantenan Arelis, Osiris, Veronica y Beatrix. 


Bisanieto y bisanietanan, sobrino y sobrinanan, 
bisiñanan, y tur amigonan di cas. 
Demas famia y conocirnan: Solagnier, Ras, Croes, 
Valdez, Kock, De Cuba, Smit, Marugg, Duarte, 
Maduro, Quant, Hanse, Velez, Leonardo, Bermudez, 
Giraldo, Zuidhoek, Every. 


Ta invita pa acto di entiero cual lo tuma lugar januari 
8, 2024 for di 2:00pm pa 4:00pm na Aurora Funeral 
Home y despues pa Santana na Sabana Basora. 
Nos disculpa si den nos tristeza nos por a lubida un of 
otro famia. Nos ta lamenta cu despues di entiero nos 
no por ricibi bishita di condolencia na cas. 


